ڕاگه‌یاندنی كۆتایی پلۆنۆمی نۆهه‌می كۆمیته‌ی ناوه‌ندیی كۆمه‌ڵه (ڕێكخراوی كوردستانی حیزبی كۆمۆنیستی ئێران) وتاری ڕۆژ\nجولای 22, 2021 11\nپلۆنۆمی نۆهه‌می كۆمیته‌ی ناوه‌ندیی كۆمه‌ڵه له ڕێكه‌وتی ٢٦ی مانگی پووشپه‌ڕی ساڵی ١٤٠٠ی هه‌تاوی به‌رابه‌ر له‌گه‌ڵ ١٧ی جولای ٢٠٢١ی زایینی به به‌شداریی ژماره‌یه‌ك له هاوڕێیانی كۆمیته‌ی ناوه‌ندیی حیزبی كۆمۆنیستی ئێران و هاوڕێیانی كۆمیته‌ی ده‌ره‌وه به‌ڕێوه‌چوو. پلۆنۆم كاری خۆی به سروودی ئه‌نترناسیۆناڵ و ده‌قیقه‌یه‌ك بێده‌نگی بۆ ڕێزگرتن له یاد و بیره‌وه‌ریی گیان به‌ختكردووانی ڕێزه‌كانی حیزبی كۆمۆنیستی ئێران و كۆمه‌ڵه، به‌تایبه‌ت ڕێزلێنان له یاد و بیره‌وه‌ریی هاوڕێ فه‌رهاد شه‌عبانی ئه‌ندامی كۆمیته‌ی ناوه‌ندیی كۆمه‌ڵه و هاوڕێ نه‌عیم گه‌روسی نه‌ژاد كادری به‌رجه‌سته‌ی حیزبی كۆمۆنیستی ئێران و كۆمه‌ڵه كه به‌داخه‌وه له ماوه‌ی دوو پلۆنۆمدا گیانیان به‌خت كرد، ده‌ستیپێكرد.\nپلۆنۆم به له‌به‌رچاوگرتنی دوایین ئاڵوگۆڕه سیاسییه‌كان له ئاستی جیهان و ڕۆژهه‌ڵاتی ناوه‌ڕاست، باسی سه‌ره‌كیی خۆی به لێكدانه‌وه‌ی باروودۆخی سیاسیی ئێران و كوردستان ده‌ستپێكرد. له پێوه‌نده‌دا پلۆنۆم ته‌ئكیدی كرد كه كۆماری ئیسلامی له چه‌ند لاوه كه‌وتووه‌ته ژێر گوشاری بێوێنه‌وه:\nیه‌كه‌م، په‌ره‌سه‌ندنی ناڕه‌زایه‌تیی گشتی و ناڕه‌زایه‌تیی كرێكاری. مانگرتنی ئێستای پتر له سه‌د هه‌زار كرێكاری په‌یمانیی نه‌وت، گاز و پێترۆشیمی، ناڕه‌زایه‌تیی به‌رین له ١٧ شاری خووزستان دژبه بێ ئاوی، ناڕه‌زایه‌تیی ٢٢ شار له‌دژی خامۆشیی به‌رق، درێژه‌ی ناڕه‌زایه‌تیی كرێكاران و زه‌حمه‌تكێشان و توێژه بێبه‌شه‌كان له سه‌رتاسه‌ری ئێران، نیشانه‌ی باروودۆخێكی هه‌ستیاره كه كۆماری ئیسلامی یه‌كجار خستووه‌ته ژێر گوشاره‌وه.\nدووهه‌م، داڕمانی ئابووری. لاوازبوونی ژێرخانه‌كان، له‌ناوچوونی ژینگه، داخرانی به‌رده‌وامی ناوه‌نده‌كانی به‌رهه‌مهێنان، گه‌نده‌ڵیی به‌رین، نیشانه‌كانی ئه‌م داڕمانه‌ن. هه‌روه‌ها گه‌مارۆكانی ئه‌مریكا له بواری ئابووریییه‌وه كۆماری ئیسلامیی زیاتر خستووه‌ته ژێر گوشاره‌وه. هه‌مووی ئه‌وانه‌ش له حاڵێك دایه كه ڕژیمی ئیسلامی هیچ ستراتێژییه‌كی ئابووریی ڕوونی بۆ چوونه‌ده‌ره‌وه له قه‌یران نییه.\nسێهه‌م، سنووردار بوونی بازنه‌ی ده‌سه‌ڵات و داوه‌رینی به‌رچاو له ئاستی باڵای ڕژیمدا. ئه‌گه‌ر له ڕابردوودا ئه‌وه ڕێفۆرمخوازانی حكوومه‌تی بوون كه له ده‌سه‌ڵات ڕاده‌ماڵدران، ئێستا كار گه‌یشتووه‌ته تاراندنی نزیكترین یارانی هه‌تا دۆینێی خامنه‌یی. ناوه‌ندی سه‌ره‌كیی ده‌سه‌ڵات له‌ناوخۆی ڕژیمدا زیاتر له هه‌میشه به‌رته‌سك بووه‌ته‌وه.\nچواره‌م، درێژه‌ی گرژییه‌كان له‌گه‌ڵ ئه‌مریكا. ئه‌گه‌رچی وتووێژ بۆ زیندوو كردنه‌وه‌ی به‌رجام له ئارادایه، به‌ڵام ئه‌م وتووێژانه یه‌كجار به خاوی ده‌ڕۆنه پێش. سه‌ره‌ڕای تێپه‌ڕبوونی پتر له سێ مانگ و ٧ ده‌ور وتووێژ هێشتا نیشانه‌یه‌ك له ڕێكه‌وتن له نێوان ئه‌م دوو لایه‌نه‌دا نابیندرێ. وتووێژه‌كان به بێ ئه‌وه‌یكه كاتێك بۆ ده‌ستپێكردنه‌وه‌یان دیاری كرابێ، ته‌عتیل كراون.\nپێنجه‌م، سنوورداربوونی توانای مانۆڕی ڕژیم له بۆشایی نێوان زلهێزه‌كاندا. باروودۆخه‌كه له‌م بواره‌دا به زیانی كۆماری ئیسلامی ده‌ڕواته پێش. توند بوونه‌وه‌ی كێبه‌ركێیی ئابووریی چین و ئه‌مریكا، له‌م ناوچه‌یه، حزووری چالاكتری ڕووسیه، به‌شداریی چالاكتری هێزه ناوچه‌ییه‌كان له دابه‌شكردنی كاری ڕۆژهه‌ڵاتی ناوه‌ڕاست، لاوازبوونی نفووزی كۆماری ئیسلامی له ناو خه‌ڵكی شیعه مه‌زهه‌بی ناوچه‌كه و نه‌فره‌تی خه‌ڵك له ڕژیم به‌تایبه‌ت له عێراق و لۆبنان.\nهۆكاره‌كانی سه‌ره‌وه هه‌ر هه‌موویان ده‌ستیان داوه‌ته ده‌ستی یه‌ك و كۆماری ئیسلامییان خسووه‌ته دژوارترین باروودۆخی ته‌مه‌نیه‌وه.\nله وه‌ها باروودۆخێكدا كۆماری ئیسلامی له ناوخۆی ئێران ئامرازێكی بێجگه‌له هێزی سه‌ركوت به‌ده‌سته‌وه نییه. ڕووداوه‌كانی ئێستا نیشانی ده‌ده‌ن كه خه‌ڵك له باروودۆخێك دان كه چیتر به سه‌ركوتی ڕژیم چاوترسێن نابن. له ده‌ره‌وه‌ی سنووره‌كانیش توانای دانوستانی ڕژیم یه‌كجار هاتووه‌ته خوارێ و مه‌جال بۆ ئه‌وه‌یكه خۆی ناوی لێناوه “سازشی قاره‌مانانه”، یه‌كجار سنووردارتر بووه‌ته‌وه. هه‌ربۆیه هیچ چاره‌یه‌كی بێجگه‌له پاشه‌كشه و كۆتا هاتن له زێده‌خوازییه‌كانی نییه.\nپلۆنۆم له درێژه‌ی باسه‌كانی خۆیدا له‌سه‌ر ئه‌م خاڵه ته‌ئكیدی كرد كه هاوسه‌نگیی هێز به قازانجی به‌ره‌ی كرێكاران و جه‌ماوه‌ری ناڕازی له حاڵی گۆڕان دایه و له درێژه‌دا مانگرتن و ناڕه‌زایه‌تیی كرێكاری و جه‌ماوه‌ری ده‌توانێ هێزه سه‌ركوتگه‌ره‌كانی ڕژیم هیلاك و زه‌وینگیر بكات و هه‌نگاوی جیدیتر به‌ره‌و پێكهێنانی ڕێكخراوی پایه‌داری جه‌ماوه‌ری و ڕادیكاڵی كۆمه‌ڵایه‌تی هه‌ڵبگرێت. له‌م پێوه‌نده‌دا پێویسته به وردی تاكتیكه‌كانی ڕژیم و خاوه‌نكاران له بواری ناكۆكی نانه‌وه و پێكهێنانی ڕێكخراوی نوێی زه‌رد، بناسرێن و پووچه‌ڵ بكرێنه‌وه.\nله بواری باروودۆخی گشتی له كورستان، هه‌موو ئه‌وانه‌ی وا سه‌باره‌ت به باروودۆخی ژیان و گوزه‌رانی زۆربه‌ی خه‌ڵكی ئێران باسیان لێكرا، له كوردستان به چه‌ند به‌رابه‌ر بوونی هه‌یه. بۆ نموونه بێكاری تا ڕاده‌یه‌ك كرێكاران و توێژه هه‌ژاره‌كانی كوردستانی وه‌ته‌نگ هێناوه كه ناچارن بۆ دابین كردنی لانیكه‌می پێداویستییه‌كانی بنه‌ماڵه‌كانیان، دژوارترین باروودۆخ ته‌حه‌مول بكه‌ن و له ڕێگه‌ی پیشه‌ی پڕ مه‌ترسیی وه‌ك كۆڵبه‌ری له سنووره‌كان نانی ڕۆژانه‌یان له گه‌رووی هه‌ژدیها ده‌ركێشن. ڕۆژ نییه كه ته‌رمی چه‌ند كۆڵبه‌ری زه‌حمه‌تكێش، كه به ده‌ستی هێزه جه‌نایه‌تكاره‌كانی ڕژیمی ئێران كوژراون، به خاك نه‌سپێردرێت و له ئاكامدا، نه‌ته‌نیا گیانی زۆرێك له مرۆڤه‌كان ده‌بێته قوربانی، به‌ڵكوو سه‌دان بنه‌ماڵه‌ش ته‌نیا نانده‌رهێنه‌ری خۆیان له‌ده‌ست ده‌ده‌ن و زیاتر له ڕابردوو نوقمی هه‌ژاری ده‌بن.\nپلۆنۆم بۆ جارێكی دیكه له‌سه‌ر پێویستیی درێژه‌ی هاوپشتیی خه‌باتكارانه‌ی كرێكاران و خه‌ڵكی سته‌ملێكراوی كوردستان له‌گه‌ڵ خه‌ڵكی هاوچاره‌نووسیان له سه‌رتاسه‌ری ئێران ته‌ئكیدی كرد. كوردستانی شۆڕشگێڕ به پشت به‌ستن به پتر له چوار ده‌یه خۆڕاگری له به‌رامبه‌ر ڕژیمی كۆنه‌په‌رستی كۆماری ئیسلامی و حزووری به‌هێز و ڕێكخراوی هێزی چه‌پ و كۆمۆنیست كه كۆمه‌ڵه، ڕێكخراوی كوردستانی حیزبی كۆمۆنیستی ئێران، به‌ستێنی سه‌ره‌كییه‌تی، خاوه‌ن ئه‌زموون و لێهاتوویی باڵایه بۆ به‌هێز كردنی خه‌باتی مافخوازانه‌ی سه‌رتاسه‌ری دژبه ڕژیم. له باروودۆخی ئێستادا به‌تایبه‌ت له‌بواری پشتیوانی كردن له ئاخێزی مافخوازانه‌ی خه‌ڵكی خووزستان، پێویسته هه‌وڵی دیاریكراو بخرێته ده‌ستووری كاره‌وه.\nبه‌شێكی زۆر له كاتی پلۆنۆم به باس و لێكدانه‌وه سه‌باره‌ت به ئه‌وله‌وییه‌ته‌كانی كۆمه‌ڵه له كوردستان ته‌رخان كرا. له‌م بواره‌دا پلۆنۆم بۆ جارێكی دیكه له‌سه‌ر ئه‌وله‌وییه‌ته‌كانی كۆبوونه‌وه‌كانی پێشووی خۆی ته‌ئكیدی كرده‌وه و وه‌ك ئاراسته‌یه‌كی درووست و كارساز له‌پێناو هیدایه‌تی چالاكییه‌كانی كۆمه‌ڵه له كوردستان هه‌ڵیسه‌نگاند. به‌ڵام له هه‌مان حاڵدا به‌له‌به‌رچاوگرتنی باروودۆخی سیاسیی نوێ له كۆمه‌ڵگای ئێران و به‌شوێنیدا له كۆمه‌ڵگای كوردستان، كۆمه‌ڵه پێویسته له بواره جۆراوجۆره‌كاندا به‌هێزتر بێت. یه‌كێك له ئه‌وله‌وییه‌ته ئه‌ساسییه‌كانی كۆمه‌ڵه له گشت بواره‌كانی چالاكیی له‌ناوخۆی كوردستان، له ده‌ره‌وه‌ی وڵات و له كوردستانی عێراق، له‌به‌رچاوگرتنی چالاكیی له ئاستی به‌رینی كۆمه‌ڵایه‌تی و كاریگه‌ری دانان له‌سه‌ر ڕه‌وتی ڕووداوه‌كانه له پانتایی كۆمه‌ڵایه‌تیدا. پلۆنۆم ته‌ئكیدی كرده‌وه كه بێگومان هه‌بوونی بناغه‌یه‌كی قایمی ته‌شكیلاتی نهێنی له ناوخۆی ئێران، له هه‌موو باروودۆخێكدا مه‌رجی كاریگه‌ری دانانی كۆمه‌ڵه له‌سه‌ر ڕه‌وتی ڕووداوه سیاسی و كۆمه‌ڵایه‌تییه‌كانه. به‌ڵام وه‌بیرهێنانه‌وه‌ی ئه‌م حه‌قیقه‌ته به هیچ شێوه‌یه‌ك وڵامده‌ره‌وه‌ی پێداویستیی سیاسیی گرینگی ئه‌م قۆناغه نییه. له‌م قۆناغه‌دا ڕێبه‌ریی كۆمه‌ڵه پێویسته له پێگه‌ی به‌رپرس به‌رامبه‌ر به گشت ته‌وه‌ره‌كانی كوردستان ده‌ركه‌وێت و بۆ ئاسانكاریی بابه‌تیی سه‌ركه‌وتن به‌كه‌مترین ته‌ڵه‌فاته‌وه، هه‌وڵ گه‌لێك له گشت بواره‌كانی پێوه‌ندیدار به خه‌باتی ئێستادا بخاته ده‌ستووری كاری خۆیه‌وه. له‌م قۆناغه‌دا چالاكییه عه‌له‌نییه‌كانی ئێمه به‌له‌به‌رچاوگرتنی ئه‌و ئه‌زموونه به‌بایه‌خانه‌ی كه له‌م بواره‌دا هه‌ن، پێویسته په‌ره‌ی پێبدرێت. په‌یوه‌ندیی ئێمه له‌گه‌ڵ پێشڕه‌وانی كۆمه‌ڵ و كه‌سایه‌تییه باوه‌ڕپێكراوه‌كانی خه‌ڵك، پێویسته به‌رده‌وام بێت و ئیدامه‌ی كار بێت. هه‌روه‌ها له‌سه‌ر درێژه‌ی هه‌وڵ بۆ یه‌كگرتووكردنی خه‌باتی ڕه‌وای خه‌ڵكی كوردستان و هێزه سیاسییه‌كانی ئێستای ئه‌م خه‌باته دژبه ڕژیمی ئیسلامی ته‌ئكید كرا تا ڕژیم نه‌توانێ له كۆمه‌ڵگای حیزبیی كۆردستاندا، كه خاوه‌ن فره‌چه‌شنیی سیاسی، به‌رنامه‌یی و ستراتێژیكه، كه‌ڵك وه‌ربگرێت. هه‌روه‌ها له‌سه‌ر ڕۆڵی كۆمه‌ڵه وه‌ك داكۆكیكاری خه‌باتی خه‌ڵكی كورد له باقیی به‌شه‌كانی كوردستان ته‌ئكید كرایه‌وه و هاوكاری و هاوئاهه‌نگیی پێویست له نێوان هێزه سیاسییه‌كان و ناوه‌نده مه‌ده‌نی و كۆمه‌ڵایه‌تییه‌كان له‌پێناو پووچه‌ڵ كردنه‌وه‌ی پیلانگێڕییه‌كانی ده‌وڵه‌تانی ناوچه‌كه دژبه‌م خه‌باته، گرینگ و به‌بایه‌خ هه‌ڵسه‌نگێندرا. پلۆنۆم له‌سه‌ر ئه‌وه جه‌ختی كرده‌وه كه وه‌ها ئاراسته‌یه‌ك، ئاڵقه‌ی په‌یوه‌ندیی ئێمه له‌گه‌ڵ كۆمه‌ڵ له‌ئاستێكی به‌رین دایه.\nهه‌ر له‌م پێوه‌نده‌دا و له‌پێناو به‌كارگرتنی هه‌موو زه‌رفییه‌ته‌كان، پلۆنۆم بۆ جارێكی دیكه تیشكی خسته سه‌ر تایبه‌تمه‌ندییه‌كانی ڕه‌وتێكی سیاسی، ڕادیكاڵ، پێشڕه‌و و كۆمه‌ڵایه‌تیی: ڕه‌وتێك كه له هه‌موو بواره‌كانی خه‌باتی سته‌ملێكراوانی كۆمه‌ڵگادا خۆی به شه‌ریك و به‌رپرس ده‌زانێت، ده‌ستكه‌وت و ئه‌زموونه‌كانی خه‌باتی ڕۆژانه‌ی له‌سه‌ر یه‌ك داده‌نێ تا بیانكاته سه‌رمایه‌ی ڕێكخستنی شۆڕشێكی كۆمه‌ڵایه‌تی و هه‌وڵ ده‌دات گشت هێزه ڕادیكاڵ و كه‌سایه‌تییه پێشڕه‌وه‌كان له ده‌وری وه‌ها شۆڕشێك ڕێكبخات، ڕه‌وتێك كه پشتی به زانستی زه‌مانه‌ی خۆی به‌ستووه، وه‌ك زانست ده‌ڕوانێته سۆسیالیسم و كۆمۆنیسم كه به‌رده‌وام بۆ كاریگه‌ری دانان پێویستی به به‌ڕۆژبوونه‌وه هه‌یه و بۆ وه‌ده‌ست هێنانی ڕاستی و ڕه‌وایی له بۆچوونی زانستی و لۆژیك و چالاكیی پێوه‌ندیدار به ژیانی ماددیی كۆمه‌ڵگا، هاوڕێ له‌گه‌ڵ وره و گوڕوتینی خه‌باتكارانه، كه‌ڵك وه‌رده‌گرێت، ڕه‌وتێك كه یه‌كگرتوویی و هاوپشتیی ناوخۆیی له‌سه‌ر بنه‌مای بۆچوونی جۆراوجۆر و وه‌حده‌تی كرده‌وه دابین ده‌بێت و بوونی بۆچوونی سیاسیی جیاواز له‌ناو ڕیزه‌كانی خۆیدا به سرووشتیترین دیارده ده‌زانێ.\nپلۆنۆم له درێژه‌ی كاری خۆیدا ڕاپۆرته ته‌شكیلاتییه‌كانی له بواری چالاكیی شاره‌كان، چالاكیی ته‌بلیغی و وشیاریده‌رانه له ته‌له‌ویزیۆن و تۆڕه كۆمه‌ڵایه‌تییه‌كان، ڕادیۆ و بڵاوكراوه‌كان، چالاكیی له ته‌شكیلاتی عه‌له‌نی و چالاكی له بواری كاری نوێنه‌رایه‌تیی كۆمه‌ڵه له‌ده‌روه‌ی وڵات و هه‌رێمی كوردستان، كاروباری ماڵی و ته‌داروكاتیی دایه باس و لێكۆڵینه‌وه. له‌م پێوه‌نده‌دا وێڕای ته‌ئكید له‌سه‌ر گۆڕینی شێوه‌ی كار به مه‌به‌ستی به‌هێز كردنی چالاكییه‌كان، له هه‌ركام له بواره‌كاندا بڕیاڕگه‌لێك دران. لێكدانه‌وه‌ی قه‌رار و قه‌تعنامه‌كان ده‌ستوورێكی كاری دیكه‌ی پلۆنۆم بوو كه له‌م بواره‌شدا چه‌ند قه‌رارێك له‌وانه قه‌راری پێوه‌ندیدار به ده‌ستپێكردنه‌وه‌ی هه‌وڵ بۆ پێكهێنانی جه‌مسه‌رێكی كۆمه‌ڵایه‌تیی چه‌پ له كوردستان به ڕوانینێكی ڕه‌خنه‌گرانه به هۆكاره‌كانی وه‌دواكه‌وتنی، قه‌رارێك له پێوه‌ند له‌گه‌ڵ كێشه ناوخۆییه‌كانی حیزبی كۆمۆنیستی ئێران و ڕێگاچاره‌كان، په‌سند كرا. ئه‌م قه‌رارانه به‌م زوانه بڵاو ده‌كرێنه‌وه.\nپلۆنۆم له كۆتایی كاری خۆیدا ده‌ستی دایه ئارایش و دابه‌ش كردنی كاری ناوخۆیی كۆمیته‌ی ناوه‌ندیی كۆمه‌ڵه و هه‌ر كام له چالاكییه‌كانی خۆی دووباره ڕێكخسته‌وه. پلۆنۆم بۆ جارێكی دیكه هاوڕێ ئیبراهیم عه‌لیزاده‌ی وه‌ك ده‌بیری ئه‌وه‌ڵی كۆمه‌ڵه هه‌ڵبژارد. هه‌روه‌ها له‌م پلۆنۆمه‌دا فۆنكسیۆنێكی دیكه له‌ژێرناوی جێنشینی ده‌بیری كۆمیته‌ی ناوه‌ندیی كۆمه‌ڵه درایه به‌ر باس و لێكۆڵینه‌وه و هاوڕێ حه‌سه‌ن ڕه‌حمانپه‌نا به تێكڕای ده‌نگه‌وه وه‌ك جێنشینی ده‌بیری ئه‌وه‌ڵ هه‌ڵبژێردرا. پلۆنۆم كۆمیته‌ی ته‌له‌ویزیۆنی به‌هێز كرد و ژماره‌ی ئه‌ندامانی بۆ ٧ كه‌س زیاد كرد كه بریتین له هاوڕێیان فه‌راسه‌ت ساڵحی، ئیسماعیل قاره‌مانی، وریا ئه‌حمه‌دی، فه‌ره‌یدون نازری، مه‌حیه ئیره‌جی، ناسر تاهری و ئه‌سعه‌د ڕۆسته‌می.\nپلۆنۆم پاش یه‌ك ڕۆژ كاری چڕوپڕ به بڕیار بۆ به‌هێز كردنی چالاكیی كۆمه‌ڵه له كوردستان و بڕیار بۆ به‌ره‌وپێش بردنی ئه‌رك و ئه‌وله‌وییه‌ته‌كانی خۆی، كۆتایی پێهات.\n٢٩ی مانگی پووشپه‌ڕی ١٤٠٠ی هه‌تاوی


نەوزاد هادی: حكومەت هەرێم بەشێكی زۆری قەرزەكانی داوەتەوە – تۆڕی میدیایی خەڵک\n2018/10/11 - 8:45 AM\nپارێزگاری هەولێر رایدەگەیەنێت، حكومەتی هەرێم قەرزێكی زۆری داوەتەوەو لە داهاتوودا دەستپێكردنەوەی پڕۆژە خزمەتگوزارییەكان دەست پێدەكەنەوە.\nبەهۆی قەیرانی داراییەوە حكومەتی هەرێم كەوتەژێر باری قەرزێكی زۆر و لەگەڵ ئەوەشدا پڕۆژە خزمەتگوزارییەكان لە هەموو شارەكانی هەرێم راگیران و بەپێی زانیارییەكان كۆتایهاتنی شەڕی داعش و گرانبوونی نرخی نەوت و ئاسایبونەوەی پەیوەندییەكانی نێوان هەرێم و بەغدا هۆكارگەلێكن بۆ ئاساییبوونەوەی دۆخی دارایی هەرێم.\nنەوزاد هادی پارێزگاری هەولێر بە ئاژانسی ئانادۆڵی راگەیاند، ئێستا باری دارایی حكوومەت بەرەو باشی دەڕوات، لەلایەك نرخی نەوت بەرز بووەتەوە، لەلایەكی دیكەشەوە پەیوەندییەكانمان لەگەڵ بەغدا دووبارە زۆر بە باشی رێكخراوەتەوە.\nوتیشی”بەشێكی زۆری قەرزەكانمان وەكو حكوومەتی هەرێم داوەتەوە، بۆیە دەستپێكردنەوەی پڕۆژە راگیراوەكان و پڕۆژە نوێیەكانیش دەستییان پێكردووەتەوە”.\nئاماژەی بۆ ئەوەش كرد، ئێستا هەموو بەڵێندەرەكان دەستییان پێكردووەتەوە، پڕۆژەكانی دیكەش وردە وردە دەست پێدەكاتەوە، بۆیە پێشبینی دەكەین چوار ساڵی داهاتوو لەگەڵ حكوومەتی نوێی هەرێم و حكوومەتی نوێی عێراق، هەرێم دەچێـتەوە رۆژانی بووژانەوەی زیاتری پڕۆژەكانی و پێشوەچوونی زیاتر.\nسەبارەت بە كردنەوەی دەروازەیەك لەنێوان هەرێم‌و توركیا لەرێگای مێرگەسوور-هەكاری، پارێزگاری هەولێر رایگەیاند، ئەم پڕۆژەیە پێش چوار ساڵ لەمەوبەر و سەرۆكایەتی ئەنجوومەنی وەزیرانی توركیا بڕیاری كردنەوەیدا و بە خاڵی “زێد” دەناسرێت و دەروازەیەكی دیكەی فەرمییە لەنێوان حكوومەتی هەرێم لە سنووری پارێزگای هەولێر و وڵاتی توركیا لە سنووری پارێزگای هەكاری.\nئابورىحكومەتی هەرێمعيراقهەرێمی كوردستانهەولێر


بە فەرمی Casio یەکەمین کاتژمێری زیرەکی G-Shock بە سیستەمی وەگەڕخەری Wear OSـەوە ڕاگەیاند – کەی ئای تی ئێن\nجێگری سەرۆکی کۆمپانیای شاومی ئاگاداری دەدات لە بەرز بوونەوەی نرخی مۆبایلە زیرەکەکان بەهۆی کەمی چیپ لە جیهاندا\nچەند پێشبینییەک بۆ تایبەتمەندییەکانی ئایفۆنە نوێیەکانی ئەمساڵ\nبە وێنە جیاوازی نێوان فۆتۆشۆپ و ئیڵسترەیتەر بزانە\nگەورەترین پێشانگای ئێڵجی لە ڕۆژهەڵاتی ناوەڕاست کرایەوە\nشاومی یەکەمین مۆبایلی لە زنجیرەی Play لە چین ڕاگەیاند\nلەمەودوا لە یاری Rocket League هه‌موو سه‌كۆكان ده‌توانن له یه‌ک یاریدا بەیەکەوە یاری بكه‌ن\nئایا دەنگۆى لابردنى ئیمۆجى سەر وێنەکان ڕاستە؟!\nتایبەتمەندییەکانی کۆمپیوتەر بۆ کار پێ کردنی یاری Mass Effect Legendary Edition بڵاو کرایەوە\nئینسته‌گرام Instagram له‌دوای بلاوبونه‌وه‌ی بۆ ئه‌ندرۆید ڕێژه‌ی داونلۆدی له 1 ملیۆن تێپه‌ڕاند.\nله دوای توشهاتنی بە کێشەیەک، ئەپڵ نه‌رمه‌واڵەی iCloud بۆ سیسته‌می ویندۆز نوێکردەوە\nچۆن سەیرى کۆنگرەى ڕاگەیاندنى Xperia Z5 بکەین؟\nئامێرە هەمەجۆرەکان 1, نیسان 2021\nبە فەرمی Casio یەکەمین کاتژمێری زیرەکی G-Shock بە سیستەمی وەگەڕخەری Wear OSـەوە ڕاگەیاند\nلەگەڵ بڵاوبوونەوەی دەنگۆ لەبارەی هەبوونی کاتژمێرێکی زیرەکی سەخت(بەرگەگر بەرامبەر شکان و ئاو بە ڕێژەیەکی زۆر باش)ـی ئەپڵ، کۆمپانیای Casio یەکەمین کاتژمێری زیرەکی زەختی لە زنجیرەی G-Shock بە ناوی GSW-H1000 ڕاگەیاند، هەروەها تایبەتمەندی وەرزشی لە خۆ دەگرێت و یەکەمین کاتژمێری زنجیرەی G-Shockـە ڕوونماکەی ڕەنگا و ڕەنگ بێت\nتوانای بەرگە گرتنی بەرامبەر بە ئاو هەیە تاوەکو قووڵی 200 مەتر، کار بە سیستەمی وەگەڕخەری Wear OS دەکات و ڕوونمای LCD لە خۆ دەگرێت و لەبەر ئەوەی ڕەنگا و ڕەنگە بەهۆیەوە نەخشە و ئاگانامەکان و زیاتریش دەردەخات، هەروەها یەکەمین جارە سیستەمی وەگەڕخەری Wear OS لە زنجیرەی G-Shock بەکار بهێنرێت هەرچەندە پێشووتر لە زنجیرەی Pro Trek بەکار هێنراوە\nکاتژمێرەکە چەند تایبەتمەندییەک لە خۆ دەگرێت، وەک GPS بنەچەکراو، هەستەوەری دڵی ئۆپتیکاڵ، فشاری بایۆمەتری، هەروەها بژاردەی 24 دۆخی ڕاهێنانی نێو ماڵ و 15 جۆر چالاکی ڕاکردن، هەروەها پاترییەکەی توانای بەرگەگرتنی 1 ڕۆژ و نیوی هەیە\nبە هەر سێ ڕەنگی سوور و رەش و شین و بە نرخی 700 دۆلار لە ئەمریکا و نرخی 600 پاوەند لە بەریتانیا لە ناوەڕاستی مانگی داهاتوو بەردەست دەبێت\nتاگەکان Casio کاسیۆ


The first TVETs Training at University of Duhok (Make Horticultural Knowledge Work)\nNov. 14, 2021, 12:56 p.m.\n رێكەفتی ١٤/١١/٢٠٢١ روژا ئێك شەمبی خولەكا راهێنانێ بو دەرچویێن پەیمانگەهێن چاندنێ ل دهوك و زاخو و ئاكرێ دەستپێكر د چارچوڤێ پروژێ هەفپشك یێ كولیژا مە دگەل رێكخراوا نوفیك یا هولەندی ئەوێ ل ژێر ناڤ و نيشانێن\nMake Horticultural Knowledge Work\nسه ره دانا سەروكێ سەندیكا ئەندازیارێت چاندنێ لقا دهوك بو كوليژا زانستێن ئەندازیاریا چاندنێ\nNov. 8, 2021, 3:56 p.m.\nرێكەفتی ٠٨/١١/٢٠٢١ روژا دووشەمبی هاریكارێ راگری هێژا دكتور بهزاد محمد طاهر پێشوازی ل سەروكێ سەندیكا ئەندازیارێت چاندنێ لقا دهوك هێژا ماموستا (نێچیرڤان حازم ئەرتوشی) كر ب مەرەما هەما هەنگیێ دناڤبەرا هەردوو ئالیان دا ژ پێخەمەت خزمەتكرنا كەرتێ چاندنێ و ئەنداز…\nل كۆلیژا زانستێن ئەندازیاریا چاندنێ پرۆپۆزەلێ ماستەرێ هاتە گەنگەشە كرن\nNov. 3, 2021, 4:39 p.m.\nل رۆژا 03/11/2021 پرۆپۆزەلێ ماستەرێ یێ قوتابی (م. حربي صبري صالح) قوتابیێ ماستەرێ ل كۆلیژا زانستێن ئەندازیاریا چاندنێ پشكا به رهه مى گيانه وه رى هاتە گەنگەشە كرن لژێر ناڤێ\nThe effect of iodine drenching on physiological and productive performance on…\nسه ره دانا بەرپرسێ لقێ زانكو یێ ئێكەتیا قوتابیێن كوردستانێ بو كوليژا زانستێن ئەندازیاریا چاندنێ\nNov. 3, 2021, 12:23 a.m.\nرێكەفتی ٣/١١/٢٠٢١ بەرپرسێ لقێ زانكو یێ ئێكەتیا قوتابیێن كوردستانێ هێژا پێشمان غلبیشی و هڤالێن دگەل دا سەرەدانا كوليژا زانستێن ئەندازیاریا چاندنێ كرن و هاتنە پێشوازی كرن ژلایێ هاریكارێ راگری هێژا دكتور بهزاد محمد طاهر كو دڤێ سەرەدانێ دا باس ل سالا نویا خاند…\nNov. 1, 2021, 10:35 p.m.\nل رۆژا 1/11/2021 پرۆپۆزەلێ ماستەرێ یێ قوتابی (م. نازدار محمد سعيد) قوتابیێ ماستەرێ ل كۆلیژا زانستێن ئەندازیاریا چاندنێ پشكا به رهه مى گيانه وه رى هاتە گەنگەشە كرن لژێر ناڤێ\nThe impact of replacement soybean meal by sesame meal supplemented with thyme…\nOct. 31, 2021, 8:43 p.m.\nل رۆژا 31/10/2021 پرۆپۆزەلێ ماستەرێ یێ قوتابی (م. پيمان يوسف محمد) قوتابیێ ماستەرێ ل كۆلیژا زانستێن ئەندازیاریا چاندنێ پشكا به رهه مى گيانه وه رى هاتە گەنگەشە كرن لژێر ناڤێ\nIdentification of the maternal phylogeny and genomic characterization of the …\nبەشداریکرنا قوتابیێت کولیژا زانستیێن ئەندازیاریا چاندنێ/ زانکویا دهوک ل پروگرامێ (هاكازون 1) دگەل قوتابیێن هەر ئێک ژ زانکویێن ( ئوردن ، هولەندا و بصرا )\nOct. 28, 2021, 5:32 p.m.\nل رێکەفتی 28/10/2021 بەشداریکرنا قوتابیێت کولیژا زانستیێن ئەندازیاریا چاندنێ/ زانکویا دهوک ل پروگرامێ Hackathon 1 ب دوو گروپان ( پاراستنا رووەکی + بیستانکاری ) دگەل قوتابیێن هەر ئێک ژ زانکویێن ( ئوردن ، هولەندا و بصرا ) ب سەرپەرشتیا م. ابراهیم عیسی …\nسەرەدانا شاندێ زانكويا بەسرا دگەل شارەزایێت هولەندى بو كۆلیژا زانستێن ئەندازیاریا چاندنێ دچارچوڤێ خولا راهێنانێدا\nOct. 18, 2021, 7:38 p.m.\nدچارچوڤێ پروژێ كولیژامە دگەل رێكخراوا نوفيك يا هولندى رێکەفتی (١٨/١٠/٢٠٢١) شاندێ زانكويا بەسرا دگەل دوو شارەزایێت هولەندى و١٠ ماموستايێت كولیژامە، سەرەدانا كوليژامە كرن بو ديتنا خانیێ شيشەی و چەندین پروژێن خواندنا دكتورايێ بوزانين ئەڤە خولا سيێ يه يا ر…\nOct. 14, 2021, 10:22 p.m.\nل رۆژا 14/10/2021 پرۆپۆزەلێ ماستەرێ یێ قوتابی (روناهى محمد ابراهيم) قوتابیێ ماستەرێ ل كۆلیژا زانستێن ئەندازیاریا چاندنێ پشكا بيستانكارى هاتە گەنگەشە كرن لژێر ناڤێ\nImpact of Pruning severity, chicken manure and foliar application of micronutrients mi…\nOct. 13, 2021, 4:14 p.m.\nل رۆژا 12/10/2021 پرۆپۆزەلێ ماستەرێ یێ قوتابی (زانا ابراهیم اسماعیل) قوتابیێ ماستەرێ ل كۆلیژا زانستێن ئەندازیاریا چاندنێ پشكا بيستانكارى هاتە گەنگەشە كرن لژێر ناڤێ\nHormona Regulation For Micropropagation And Callus Induction Of Artemisia annua\n<el_pagination.models.ELPage object at 0x7f05d0f398d0>\n<el_pagination.models.ELPage object at 0x7f05d0f7dfd0>


Thursday, 10.03.2013, 12:00\nهەڵبژاردن بۆ هەر هەنگاوێک و هەر مەبەستێک بێت، بمانەوێت و نەمانەوێت لە سەکۆیی دیموکراسی نزیکماندەکاتەوە، بە تایبەت بۆ ئەو گەلانەی کە نامۆن یان تازەن بە پرۆسەی سیستەمی دیموکراسی، هەڵبژاردنی پاک واتە ئینتمایە بۆ ڕۆشنبیرێتی و پەروەردەی گەلێکی زیندوو کە هەمیشە تامەزۆیە بە پێشکەوتن و گەشونما، گرنگ نیە لە پرۆسەی هەڵبژاردنی پاکدا کێ دەیباتەوە، هەندێک جار لایەنی کەم دەنگ بەدەست هاتوو زۆر لە لایەنی براوە دڵسۆزتر یان ئەکتیڤ ترن، بەڵام چوونکە پرۆسەی دیمکراسی وادەخوازێ دەبێت دەنگی کەم بەدەست هاتوو مل کەچی سەروەری یاسابێت.\nبۆچی کورد کەم تا زۆر نامۆیە بە پرۆسەی هەڵبژاردن\nپرۆسەی هەڵبژاردن بۆ هەستی نەتەوایەتی کورد بە تایبەتی لە کوردستانی باشوردا، مێژووەکەی دەگەڕێتەوە بۆ دوایی ڕاپەڕینی ساڵی ١٩٩٢ کە ئەو هەڵبژاردنەش نەتوانرا ڕاستی پێناسەی دەمووچاوی دیموکراسیەتمان پێبناسێنێ، کارم نیە بەسەر چ لایەنێک براوەیی گۆڕەپانەکە دەبوو، زەرد یان سەوز.\nئەوەیی یەکەمین پرۆسەی هەڵبژاردنی دیموکراسیان بە لاوی زیندە بەچاڵ کرد یەکێتی و پارتی بوو، کە بیرۆکەی پەنجا بە پەنجایان خستە ناو کولتوری کوردەوە و ئەو بیرۆکە سەقەتەش هەتا ئێستاش هەموو کورد دەبێت باجەکەی بدات، هەر لەبەر ئەوەیی گوایە هیچلایەکیان بە دەنگی ڕاستەقینەی گەل، خۆیی بە دۆڕاوی بەرامبەرەکەی پەسەند نەدەکرد (گوایە دەڵێن بۆیە پەنجا بە پەنجایان پەسەندکرد تا نا کۆکی و شەڕی برا کووژی نەبێت)\nچوونکە دۆڕاندن بە لای تاکی کوردەوە واتە، لووت شکاندن، پێچانەوەیی هەست و مێنتاڵەتیمان بۆ ناو زبڵدانی مێژووەکەمان، بۆیە دۆڕاندن واتە کۆتایی هەموو ڕێگاکان و بڕوا نەبوون بە خۆدروستکردنەوە، ئەو هەڵانەیی کە لەسەریان کەوتوە، لە خاڵە نێگەتیڤەکانیان بە ئاگانین، ئەستەمە بتوانن کە باوەڕیان بە خۆ بێت و جارێکی تر بگەڕێنەوە گۆڕەپانی دنیای سیاسەت، ئێمەی کورد وا پەروەردە کراوین لەهەر شتێک بدۆڕین لە کەسایەتیشمان دەدۆڕێین، لە سیاسەتیش دەدۆڕێین، چوونکە پەروەردەیی کەسایەتیمان زەعیفە، گرنگ نیە درۆ بکەین، سوێندی درۆ بخۆین، دزی بکەین، ژن بکوژین، تەنها و تەنها سیمای کەسایەتمان لە بەر چاوی کەسێکیتر تێک نەشکێنرێ، چوونکە پەروەردەی کۆمەڵایەتیمان هەڵەیە.\nکورد و سەرکردەکانمان\nئەگەر ئاوڕێکی گورج لە شۆڕش و سەرکردایەتی ووڵاتانی جیهان بدەینەوە بەرخودان و سەروەریەکانیان هێندەیی گەڵایی دار زۆرە، ڕەنگە بەسەدان پەڕتوکییش نەیەتە هەژماردن، چ سەروەریەکانیان یان خەباتی جوامێریان، هەرچی سەرکردەکان و ڕابەرانی دەونیا هەیە بەرژەوەندی باڵای میللەتەکەیان پێش ئاین و ماڵ و منداڵی خۆیان خستوە و هەرچی سەرورت و سامانی دنیاش هەیە هێندەیی موویەک دسلۆیەڵ نەبوون بۆ باڵای هەستی نەتەوایەتیان و گرنگیش نەبوە بەلایەنەوە ئەگەر سەری خۆشیان لە پێناویدا دانێن.\nکەچی زۆربەی شۆڕشەکان و سەرکردایەتی کورد هەیە، بە هۆیی نەمانیان یان لەدەستدانی سەرکردەکانیان، کۆتایی بە شۆڕشی چەکداری هاتوە، یان ماوەیەک شۆڕشەکەیان سڕبووە، وەک؛ شۆڕشی شێخی نەمر بەهۆیی دیلکردنیەوە لە لایەن ئینگلیزەکانەوە و بردنی شێخی نەمر بۆ هیندستان شۆڕشی ئەو کاتی کورد سڕبووە، لە دەستدانی سەرکردەیی مەزنی کورد قازی محمد، کورد لە کۆماری مهاباد حوکمەتە ١١ مانگیەکەی لە دەستدا، شۆڕشی دەرسیم بەسەرکردایەتی سەیدا ڕەزاش هەروەها، شۆڕشی ئەیلولی کوردستانی باشور ١٩٦١ بەهۆیی تێنەگەیشتن لە کاری دیبلۆماسی و بڕوانەبوون بە هێزی گەڵ و نەبونی سەرکردەیەکی حەکیم گلۆڵەیی شۆڕشەکەی لە ساڵی ١٩٧٥ بەرەو هەڵدێربرد و ماڵئاوایی لە دنیای شۆڕش کرد و میللەتەکەشی نا ئومێدکرد و گەلێکی بەشخوراو بە گوورک خواردن چوو، هەمان تیۆریش بۆ یەکێتی لەم سەردەمی جیهانگیرەدا بە هۆی لەدەستدانی سەرکردەکەی لە گۆڕەپانی سیاسەتدا، گڵۆڵەی خەباتی کۆیی ٣٧ ساڵیان لە ترۆپکی بەرزیەوە بەرەو خلۆربوونەوە دەڕوات،هەروەک یاری ڕۆڵەکۆستەر.\nئێمەی کورد زۆر بەداخەوە ڕابوردوومان زوو لەبیر دەچێتەوە، تەنها و تەنها کوڕی خوانی گەرمین، هەرهیزا و هەرگیز لە هەڵەکانمان وانەیەک فێرنابین و خوێندنەوەشمان بۆ هەڵەکان زەعیفە، چوونکە هەمیشە چەوساوە بووین و خۆمان پێکەم بووە، هەر کەسێکمان بدوێنیت بە دەیان و سەدان نموونەمان لایە، ئێمەی کورد تەنها یەک فەلسەفە فێرکراوین کە هەڵە بە هەڵە چاک بکەینەوە یان هەڵە بە هەڵە وەڵام بدەینەوە، بۆیە دەبێت هەموو تاکێکی کورد بەخۆیدا بچێتەوە و لە ڕابوردومان وانەی جوانتر فێربین، هەوڵبدەین گیانی لێبورن فێربین و ڕێز و ستایش بۆ بەرامبەرەکانمان دانێین و بەسە چیتر پاشقولی ناجومێری لەیەک نەدەین، چوونکە پەسەندکردنی یەکتری هەڵوێستی جوامێری و ژیریمان پێناسەدەکات، هەموو مرۆڤێک ماوەیەک چالاکە لە ژیانیدا و دوایی جێگاکەی خۆیی چۆڵدەکات بۆ یەکێکیتر لە خۆی ئەکتیڤتر، چالاکتر، بە توانتر یان زیرەکتر، کەچی بە داخەوە زۆربەی سەرکردە و کاربەدەستانی کورد هەیە، بە دێوانە کەتیرە (کرێزی گڵوو) بە کورسیەکانیانەوە گرێدراوون و بە مردنیش واز لە پۆستەکانیان ناهێنن، چوونکە باشترین کاسپیە کە بەرژەوەندی گیرفانیان بپارێزێ و لەشکرێک مشەخۆر و مەسینەهەڵگریش بە دووای خۆیدا ڕاکێشێ.\nیەکێتی و گوژمێکیتر\nئەگەرچی یەكێتی لەم هەڵبژاردنەدا بە دۆڕاویی یەکەم دێت لە مێژووی هەڵبژاردنی کوردا، ئەویش دەگەڕێتەوە بۆ چەندین هۆ کە ڕەنگبێت دەستنیشانکردنی هەموو خاڵەکان بۆ ئەم کورتە نووسینە نەشێت و منیش نەتوانم هەموو خاڵەکان شەن و کەو بکەم، بەڵام زۆر بە کورتی وەک؛\n١- دورکەوتنەوەی سەرکردایەتی یەکێتی لە کۆمەڵانی خەڵک و پشتکردنە میللەت، پەیمانی درۆ بە خەڵک و تەنانەت ئەندامانی یەکێتی خۆشی.\n٢- زۆربەی سەرکردایەتی یەکێتی وازیان لە سیاسەت و کوردایەتی هێنابوو، خەریکی کاسپی پیس بوون.\n٣- پارەی زۆر ماهیەتی کەسایەتی و حیزبایەتیانی بێ هێزکردبوو.\n٤- هێنانی کەسانی نزیکی خۆیان بۆ ناو شوێنە گرنگەکان و هەستیارەکان، کە کەسانی زۆر زۆر لەوان لە پێشتر هەیە.\n٥- دروستکردنی دەستەی کوتلە و کوتلەکاری کە درزی خستە ناو ڕیزەکانی سەرکردایەتی و بنکردایەتی یەکێتیەوە.\n٦- هێنانی کەسانی فایلدار، داوێن پیش، کەم ئەزموون، نۆکەری ووڵاتانی دەوروبەر.(بۆ ئەم خاڵانەش پارتیش هەروەها)\n٧- پەیمانی ستراجیەتی نێوان یەکێتی و پارتی، کە تەنها پەیمانی نێوان دوو کەس یان دوو کەمپانیە و هیچیتر، ئێستا زۆربەی خاڵەکانی بە لای بەرژەوەندی پارتیدا دەشکێتەوە، چوونکە یەکێک لە خاڵەکان دەڵێت؛ لە خیابی هەر یەکێک لەو دوو سەرکردەیە، ئەویتر بەرپرسە و هتد.\n٨- لێکترازانی بەشێک لە سەرکردە و کادێران و ئەندامانی پاکی ئەوسایی یەکێتی بۆ ناو ڕیزەکانی گۆڕانەوە و یەکێتی بەم دەردە برد، کە ئاسان نیە ساڕێژکردنی برینێکی هێندە گەورە.\n٩- نەرمی نواندن بەرامبەر بە نەیارەکانی یەکێتی خۆیی و توندوتیژیش بەرامبەر دۆست و کۆنە ئەندامی خۆت،\n١٠- لە دەستدانی کۆمەڵێک کادێر و ئەندامانیان لە هەولێر لەبەر بێهێزیان لەبەردەم ئاخاکانیان.\n١١- لە دەستدانی بنکەی سەرەکیان کە سلێمانیە، چوونکە سیاسەتی چاواشە و خۆکوژیان پەیڕەوکرد لە مێژووی سلێمانیدا.\n١٢- ئایە یەکێتی جارێکیتر دەتوانێت بگەڕێتەوە بۆ ناو باوەشی نیشتمان کە دایکە و جارێکتر، لە لای باوک، دایک، خوشک و برای شەهید یان پێشمەرگە متمانە وەرگرێتەوە، یان ڕۆژ لە دووایی ڕۆژ ناشرین ترو ناشرینتردەبێت و هتد.\nزۆر حیزب و لایەن چ وەک کابینەی دەوڵەتیان دروستکردبێت یان ماوەیەک سەرقافڵەی بزاڤێک بوون، هەڵکشان و داکشانیان بە خۆوە بینیوە، هەندێکیان ناو و ئاسەواریشیان نەماوە، هەندێکیشیان باشتر لە جاران بە هۆیی ژیریانەوە هاتوونەتەوە گۆڕەپانی سیاسەت و باشتر لە جارانیان دەسەڵاتیان گرتۆتەدەست، نموونەمان ساندەنستیەکان لە نیکەراگوا، بەسەرکردایەتی دانیەڵ ئۆرتێگا، بە شۆڕش و سەرکەوتنی شۆڕشەکیان هاتنە سەر دەسەڵات، بەڵام بەهۆی هەڵبژاردنی پرۆسەی ئازادەوە کە ئابوری ووڵاتیان خراپکردبوو دەسەڵاتیان دۆڕان.\nچوونکە باوەڕیان بە خۆبوون بوو گیڤئەبیان نەکرد (ساردنەبوونەوە) ئەو هەڵانەی کردبوویانن، کردیانە بەرنامەی خۆیان و سیاسەتی سەراپا چاکردەنەوەیان پەیڕەوکرد و زۆربەی سەرکردە سەربازەیەکانیان خانەنیشکرد یان ناردیاننەوە بۆ ماڵەوە.\nئێستا یەکێتی لەبەردەم دوو ڕیانێکدایە، ئەگەر حەکیمانە بیرنەکاتەوە و لێکدانەوەی شەفافی بۆ تەوەراکان و پێشهاتەکان نەبێت، کەم تا زۆر لەبەردەم هەر دوو ڕیگاکەدا گورک خواردوو دەبێت و کەسەیش کەوڵەکەی بە پولێکی قەڵب ناوێت، بە تایبەت نەوەیی نوێ.\n١- ناردنە ماڵەوەیی زۆربەی ئەو سەرکردانەی بونەتە بارمتە بەسەر یەکێتیەوە و کاریان بوەتە بێزنس و هیچیتر، لە گەڵڕێزمدا خوا خوایانە یەكێتی هەرەس بهێنێت، تا ئەوان مایە قانزاج دەرچن، یان وەک بەندی پێشینانی کورد دەڵێت، مردنی خۆیان پێباشە بۆ زەرەری خاوەنی.\n٢- بەزووترین کات هەڵوەشاندنەوەی پەیمانی ستراتیجی ساڵی ٢٠٠٦ ی نێوان یەکێتی و پارتی، ئەگەر ئەو پەیمانە نەیەتە بنبەست، یان کۆتایی، یەکێتی زیاتر بەرەو دۆڕاندن دەبات و وەک خۆیان دەڵێن مەنجەڵێک دۆڵمە بەشی هەموویان دەکات، چوونکە پارتی باش خوێندنەوەی بۆ هەموو هاوکێشەکان کردوە، لەمەو دووا بەشی یەکێتی بە پێی کات و سات و ژمارەی خۆڕسکە، چەندە زەمینەت سازبێت پشکی تۆش هەر هێندەیە، یەکێتیش بە هەموو فەرمانێکی پارتی دەبێت ڕازی بێت، چوونکە لە هەر دوو جەژن بووە، یان ئەوەتا ئەبێت زیاتر بچێتە باوەشی ئێرانەوە و لە ڕێگایی ئێرانەوە پەیامەکانی بدات بە گوێی پارتی و گۆڕاندا، یان ئەوەتا دەبێت زۆر دوربین بێت و هەوڵبدات ڕاوێژکاری باش پەیدابکات و ئەو جێگایانەی بە مرۆڤی مشەخۆر، گەندەڵ، دەبەنگ و هتد گیراوە بدرێتە دەست کەسانی شێواو لێهاتو بۆ جێگایی شێواو، من ناڵێم کە پەیمانەکە هەڵوەشایەوە ببە بە نەیار یان دووژمن، دەڵێم دەبێت خوێندنەوەت بۆ خۆت هەبێت، دەبێت خاوەن ووتاری خۆت بیت، دەبێت هەڵوێستت هەبێت، نابێت پاشکۆی هیچ لایەنێک و کەسێکبیت، دەبێت بزانی پاشەڕۆژی کوردستان بەرەو چ هەڵدێرێک دەڕوات، دەبێت تۆش خاوەن بەرنامە و پلانی خۆتبیت، ئەو هەڵانەی کە بوەتە زەربۆت خوێندنەوەی ساڕێژکراویان بۆ بکەیت، ئەگەر نا دەبیتە پاروی بچووک و نەیار و دووژمنەکانت بە ئاسانی قووتت دەدەن، دووای کاڵەک بە ئەژنۆ شکاندن دادت نادات.\n٣- هەوڵدان و خۆنزیک کردنەوە لە لایەنی ئۆپۆزیسۆن بە تایبەت گۆڕان، چوونکە بتانەوێت و نەتانەوێت یەكێتی و گۆڕان ئاوی یەک ڕوبارن، بای ئەجەڵ کردوونی بەم دێڵتایەی ئێستا کە هەیە، بۆیە دەبێت هەر دوو لایەن ژیر و دبلۆماسبن یان با بێت و باران لە بەفر کەمدەکاتەوە.\n٤- بێهێز بوونی یەکێتیش گۆڕەپانەکە بۆ پارتی زیاتر بە جێدەهێڵدرێت، هەر وەک بینیمان لە سلێمانی ئەمجارە پارتی دەنگی زیاتر بە دەست هێناوە و یەکێتیش لە دەڤەری زەرد زۆر دەنگەکانی دابەزیی بوون، کە ئەبوایە هیچ نەبێت لە زاخۆ دەنگی خۆیی بهێنایە، کەچی زۆر بەداخەوە لەوێش دۆڕا.\nئەمە کورتە باسێک بوو کە هەموو مرۆڤێکی کورد دەخوازێت گشت لایەنەکان تەبا و ڕێکبن لە ناو یەکدا، بەڵام تەبابون بە بێ تێگەیشتن و هوشیاری کۆمەڵایەتی و سیاسی، ئەستەمە بگەنە خاوەن بەرنامەیەکی تووکمە و ئینتما بوون بۆ نیشتمان، کۆمەڵگا، دەورەوبەر یان بۆ هەر تاکێکی کورد.\nسوریا و هەژمونی ناوچەکە - بەشی چوارەم\nسوریا و هەژموونی ناوچەکە!! - بەشی سێیەم\nسوریا و هەژموونی ناوچەکە!! - بەشی دووەم


ده‌سه‌ڵات و ڕیفراندۆم … به‌ختیار محه‌مه‌د – Dengekan\nbyBaxtyar Muhamad\tJuly 4, 2017\tGeneral, Opinion, Slider\nده‌سه‌ڵاتی سیاسی ئێمه، گه‌لی كوردی (ته‌نانه‌ت هه‌موو خه‌ڵكی كوردستانیشی) له ئاست ئازادی و سه‌ربه‌خۆییدا (ڕیفراندۆمدا) دووچاری شه‌رمه‌زاریی و خه‌جاڵه‌تی زۆر كردووه. ئه‌م ده‌سه‌ڵاته ئێمه‌ی له ئاست هه‌موو شتێكدا (كه پێوه‌ندییان به داهاتووی سیاسی وڵاته‌كه‌مانه‌وه هه‌یه) بێ متمانه كرد. له‌مه‌وه من پێم سه‌یره ده‌سه‌ڵاتێك له پاش (26) ساڵ له نموونه‌ی فه‌رمانڕه‌وایی خراپی پڕ له گه‌نده‌ڵیی و نادادپه‌روه‌ریی و حزبایه‌تی… ئێستا بێ داوا له‌و خه‌ڵكه بكا، كه ئه‌و به‌خۆی به هه‌موو شێوه‌یه‌ك سته‌می لێكردوون، ده‌نگ بۆ ڕیفراندۆمه‌كه‌ی ئه‌و بده‌ن!\nئه‌م ده‌سه‌ڵاته (26) ساڵه ئیراده‌ی ئازادیخوازانه‌ی ڕاسته‌قینه‌ی ئه‌م خه‌ڵكه‌ی تێكشكاندووه، ئێستاش ده‌یه‌وێ بێ به ئیراده‌یه‌كی حزبیانه‌ی ساخته خه‌ڵك بۆ پرسی ڕیفراندۆم ڕابكێشێته‌وه… به‌نموونه ده‌ڵێم: چۆن ده‌بێ منێكی بێلایه‌نی ناسوودمه‌ندی پاك له‌گه‌ڵ حزبییه‌كی هه‌لپه‌رستی سوودمه‌ند (ئه‌وه ئه‌گه‌ر كۆنه به‌عسی و جاشیش نه‌بووبێ)، پێكه‌وه بچین ده‌نگ به ڕیفراندۆمێك بده‌ین، كه دواجار – ده‌زانم – ناز و نیعمه‌ت و خۆشی و سووده‌كه‌ی هه‌ر بۆ ئه‌وه؟\nهه‌ر له‌م ڕوانگه‌یه‌شه‌وه‌یه، كه به‌رپرس و قسه‌كه‌رانی ده‌سه‌ڵاتی داگیركه‌ران دێن لێره و له‌وێ، به هێمنی قسه له‌سه‌ر ئه‌م پرسه ده‌كه‌ن و موخاته‌به‌ی هه‌ستی برینداری پڕ له نائومێدیی زۆربه‌ی خه‌ڵكی كوردستان ده‌كه‌ن و ئێمه به به‌شێك له خۆیان ده‌زانن و كوردستانیش به به‌شێك له خاكی عێراق، خاكی یه‌ك نیشتمان ده‌زانن…\nڕاستییه‌كه‌ی ڕیفراندۆم به‌ر له‌هه‌ر شتێك بریتییه له چاكسازی. واته به‌ر له‌هه‌ر شتێك ده‌بێ ده‌ست به پرۆسه‌ی چاكسازی بكرێ (تا متمانه‌ی خه‌ڵك بۆ ئه‌م ده‌سه‌ڵاته بگه‌ڕێته‌وه)؛ ئه‌وسا ده‌كرێ هه‌نگاوی ئومێدبه‌خش بۆ ڕیفراندۆمیش بهاوێژرێ.\nئێمه له‌خۆمان ده‌پرسین: ئاخۆ ڕه‌وشه‌كه چه‌ند جیاواز ده‌بوو، ئه‌گه‌ر ئێستا بهاتبا له‌بری ئه‌م ده‌سه‌ڵاته گه‌نده‌ڵه حزبییه، ده‌سه‌ڵاتێكی نیشتمانپه‌روه‌ری دیموكرات هه‌بوایه؟ ئه‌وسا هه‌ڵوه‌ستی خه‌ڵك له ئاست پرسێكی گرنگی نه‌ته‌وه‌یی و نیشتیمانیی وه‌ك ڕیفراندۆم و سه‌ربه‌خۆیی چه‌ند پڕ له جۆش و خرۆش و گه‌رم و گوڕتر ده‌بوو!\nگه‌لۆ، ده‌با دیسان له خۆمان بپرسین: جگه له خۆفرۆش نه‌بێ، كێ هه‌یه، كه بڕوای به دامه‌زراندنی ده‌وڵه‌تی سه‌ربه‌خۆی دیموكراتی كوردستان نه‌بێ، ئه‌گه‌ر گه‌نده‌ڵكاران و سته‌مكاران لێگه‌ڕێن؟\nبه‌ڵام ئێمه له‌گه‌ڵ ئه‌وه‌ش و له هه‌موو حاڵه‌تێكیشدا نابێ بهێڵین، كه داگیركه‌ران ناكۆكی ناوخۆمان بۆ به‌رژه‌وه‌ندی خۆیان و مه‌رامی گڵاوی سیاسی خۆیان، دژ به به‌رژه‌وه‌ندی و ئازادییه‌كانمان (ئه‌م نیمچه كیانه‌ی كه هه‌مانه) بقۆزنه‌وه.\nبێ گومان ده‌سه‌ڵاتی سیاسی ئێمه هه‌رچه‌ند خراپ بێ (كه بێ گومان ده‌سه‌ڵاتێكی خراپه)، به‌ڵام هه‌رگیز وه‌كو نموونه‌ی ئێستای ده‌سه‌ڵاته داگیركه‌ره‌كانی كوردستان خراپ نابێ. ده‌بێ بزانین، ده‌وڵه‌ت بۆ هه‌ر گه‌لێك ماڵ حیسابه، ئینجا ئه‌م ماڵه باش بێ یان خراپ؛ به‌ڵام بێ گومان ئێمه ماڵێكی باشمان ده‌وێ، نه‌ك ماڵێكی خراپ، كه له‌وانه‌یه سبه‌ینێ به‌سه‌رماندا بڕووخێ.\nPrevious هەڵمەتی نیشتمانی بۆ داکۆکی لە خانەننشینان\nNext ئاورێک له شێعری «هه‌وایه‌کی نوێ»ی پۆل ئێلوار … زانکۆ یاری\nوارێ مە … ڕۆستەم خامۆش


تا بەمجۆرە ناڕەزایەتیی خۆیان سەبارەت بە پێشێلکرانی مافەکانیان وەک بەندییەکی سیاسی، بە بیروڕای گشتیی رابگەیەنن. لە ماوەی ٢٥ ڕۆژی ڕابردوودا، کاربەدەستانی بەندیخانەی ورمێ‌و بەرپرسانی دام‌و دەزگا ئیتلاعاتییەکانی کۆماری ئیسلامی، لە ڕێگای جۆراوجۆرەوە گوشاریان خستوەتە سەر مانگرتووەکان بۆ ئەوەی مانگرتنەکەیان بشکینن. تەنانەت هەڕەشەی بەڕێوەبردنی حوکمی ئەو بەندییە سیاسیانەیان کردوە کە بە ئێعدام مەحکووم کراون. بەڵام بەندییە مانگرتووەکان بەو هۆیەوە کە کاربەدەستان، ڕەزامەندییان لە گەڵ داواکانی ئەوان رانەگەیاندوە‌و بەڵینی جێبەجێکردنی داخوازەکانی ئەوانیان نەداوە، ئامادە نەبوون مانگرتنەکەیان بشکێنن. نەک هەر مانگرتنەکەیان نەشکاندوە بەڵکوو لە دوێنێ شەممە ٢٢ی سەرماوەزەوە، پییان ناوەتە نێو مانگرتن لە خواردنەوەی شلەمەنییەوە. ئەگەر چی لە ئاکامی ئەم مانگرتنە دریژخایەنە دا، سڵامەتیی ژمارەیەک لە بەندییەکان کەوتوەتە دۆخێکی مەترسیدار‌و، سەرەڕای داوای بنەماڵەکانیان بۆ شکاندنی ئەم مانگرتنە، بەندییە مانگرتووەکان لە سەر درێژەدانی مانگرتنەکە وەک تاکە ڕێگای گەیاندنی دەنگی ناڕەزایەتیی خۆیان بە بیروڕای گشتی، هەر وا شێلگیرن.\nحیزبی دیموکراتی کوردستان کە هەر لە یەکەم ڕۆژەکانەوە، پشتیوانی ئەم مانگرتنەی بەندییە سیاسییەکان‌و داوا ڕەواکانیان بووە،بە جیددی نیگەرانی سڵامەتیی ئەم ئازادیخوازە دیل‌و بەندکراوانەی کوردستانە. ئێمە‌و هەموو خەڵکی کوردستان‌و ئێران دەزانین کە ڕێژیمی کۆماری ئیسلامی بە هۆی نێوەرۆکی دیکتاتۆرانە‌و دژەمرۆیانەی،ئەگەر مانگرتن‌و ناڕەزایەتیدەربڕین گیان‌لەدەستدانی ئینسانەکانیشی لێ بکەوێتەوە، ئامادە نییە گوێ لە ویست و داخوازە ڕەوا‌و ئینسانییەکان بگرێ. ئەم مانگرتنە ٢٥ ڕۆژییەی بەندییە سیاسییە کوردەکانی بەندیخانەی ورمێ، ئەگەر نەشیتوانیبێ کاربەدەستانی کۆماری ئیسلامی ناچار بە قبووڵکردنی داواکانی بکا، توانی سەرنجی خەڵکی کوردستان‌و ئێران‌و ڕێکخراوە مرۆڤدۆستەکانی جیهان بۆ لای بارودۆخی دڵتەزێنی بەندییە سیاسییەکان لە گرتووخانەکانی کۆماری ئیسلامی دا رابکێشێ. ئەم مانگرتنە هەر لەو کاتە دا کە گیانی خۆڕاگری و هاوپێوەندیی لە نێو بەندییە سیاسییە کوردەکانی ئیران‌دا بوژاندەوە، بووە هاندەری چالاکانی سیاسیی رۆژهەڵات لە کوردستان‌و دەرەوەی وڵات بۆ هاتنە سەرشەقام‌و چالاکیی دیکە بە مەبەستی پشتیوانی لە بەندییە سیاسییەکان.\nحیزبی دیموکراتی کوردستان،ڕێز لە خۆڕاگری‌و لەشکاننەهاتوویی بەندییە سیاسییە مانگرتووەکانی بەندیخانەی ورمێ دەگرێ‌و ئەم مانگرتنەیان بە لاپەڕەیەکی جێی شانازیی خەبات‌و خۆڕاگریی تیکۆشەران‌و قارەمانانی نێوبەندیخانەکانیان دەزانێ. ئێمە لە ڕوانگەی بایەخدانمان بە سلامەتیی گیانی بەندییە سیاسییەکانی کوردستان‌و هەر وەها بە هیوای بەردەوامبوونی خۆڕاگری‌و نارەزایەتیدەربڕین لە دەرفەت‌و هەلومەرجی باشتردا، پشتیوانی لە بانگەوازی "کەمپەینی به‌رگری له به‌ندکراوانی سیاسی و مه‌ده‌نی" دەکەین و داوا دەکەین بەندییە مانگرتووەکان، مانگرتنەکەیان بشکێنن. لە کاتیک دا سڵاو بۆ ئیرادەی پۆڵایینی بەندییە مانگرتووەکان دەنێرین، ڕێز‌و پیزانین‌و سوپاسی خۆشمان پێشکەشی هەموو ئەوانە دەکەین کە لە ٢٥ ڕۆژی ڕابردوو دا، لە پشتیوانیی ئەم مانگرتنە‌و هاودەردی لە گەڵ بنەماڵەی مانگرتووەکان‌و گەیاندنی هاواری بەندییە سیاسییەکان بە گوێی مرۆڤدۆستانی جیهان، درێغیان نەکردوە.\nهەر لەو کاتەش‌دا پێمان وایە چالاکانی سیاسی‌و مەدەنی‌و حیزب‌و ڕێکخراوە سیاسییەکان‌و میدیا کوردی و ئێرانییەکان، پیویستە ئەزموونی چۆنیەتی بەرەوڕووبوونەوە لە گەڵ ئەم حەرەکەتە مەدەنییە گرنگەی بەندییە سیاسییەکانی بەندیخانەی ورمێ، بێننە بەرباس و هەڵسەنگاندن، بۆ ئەوەی خەسارناسیی خاڵە لاوازەکانی کار‌و تیکۆشان‌و هەڵویستی خۆیان بکەن‌و بۆ دەولەمەندکردنی کولتووری خەبات‌و تێکۆشانی سیاسی‌و خەباتکارانە لە پیوەندی لە گەڵ نیوخۆی وڵات دا، دەرسی لێ وەربگرن.\nسەربەرزی بۆ بەندییە سیاسییە مانگرتووەکانی بەندیخانەی ورمێ و بنەماڵە ئازارچێشتووەکانیان،\nئازادی بۆ هەموو بەندییە سیاسییەکانی کوردستان‌و ئیران\nشکان‌و ڕسوایی بۆ ڕێژیمی ئازادیکوژی کۆماری ئیسلامیی ئێران\n٢٤ی سەرماوەزی ١٣٩٣\n(*) لە پاشکۆی ئەم پەیامەدا ناوی بەندییە سیاسییە کوردەکانی بەشداری ئەم مانگرتنە هەیە.\nبەندییە سیاسییەکانی بەشداری مانگرتن:\nعەلی ئەفشاری، وەلی ئەفشاری ، حەبیب ئەفشاری ، کەیهان دەرویشی، شێرکۆ حەسەن‌پوور، محەممەد عەبدوڵلاهی، خدر ڕەسووڵی ڕاد، سامان نەسیم، ئەمیر مەلادوست، سیروان نەژاوی، جەعفەر میرزایی، ئیبراهیم رەزاپوور، محەممەد عەبدولبەخت، عەبدوڵلا ئەسغەری، عەبدوڵرەحمان سلێمان، سەیدسامی حوسێنی، عەبدوڵلا حەمودی، ئەحمەد تەموئی، عوسمان مستەفا‌پوور، بێهروز ئەلخانی، مستەفا ئەلڕەحمان،یوسف کاکه‌مەمی، سەیدجەمال محەممەدی، مەولوود یەزدان‌پەنا، عەلیرەزا ڕەسووڵی، شۆڕش ئەفشاری و مستەفا داوودی.\nپێویستە بگوترێ پاریزەری بەندکراوی کورد مەسعوود شەمس نەژادیش لە ڕۆژی ١٨ی سەرماوەزەوە مانی لە خواردن گرتوە. هەروەها مەنسوور ئاروەند کە یەک لە ٢٩ بەندیی مانگرتوو بوو، هەر لە ڕۆژانی یەکەمی مانگرتنەکەدا، بۆ بەندیخانەی مەهاباد گوێزرایەوە.


تەجنیدکراوەکان لە میدیادا -1- – رۆژنامه‌وانی\nتەجنیدکراوەکان لە میدیادا -1-\nرۆژنامه‌وانی، هه‌ولێر، ئه‌رسه‌لان ره‌حمان\nیەکەم: ئەوانەى بڵاوی دەکەنەوە وابەستەى سوڕگەى “مقاوەمەن” وەک خۆیان ناوی دەبەن. لە بازنەى بەرژەوەندپارێزى شیعەگەرییدا دەخولێنەوە.\nدووەم: نەیارێتیان دژ بە بەڕێز “مسعود بارزانى” ناکۆکیەکى سیاسیی نییە، بەڵکو هێندە بۆیان بووەتە کێشەیەکى دەروونى، لە دژى سڵ لە هیچ ناکەنەوە دەستى بۆ بەرن.\nTags: ئه‌رسه‌لان ره‌حمان ئیتیك رۆژنامه‌وانی میدیا میدیای كوردی یاسا\nNext: میدیای كوردی لە نێوان تەنگژە و بەرپرسیارییەتیدا


نارەزایەتی دەربڕینی نەیارانی حکومەتی تورکیا بە درێژەی باری نائاسایی - SAHAR KURDISH (Sorani)\nنارەزایەتی دەربڕینی نەیارانی حکومەتی تورکیا بە درێژەی باری نائاسایی\nApr 17, 2018 16:38 Asia/Tehran\nلایەنگرانی پارتی نەیاری حکومەتی تورکیا بۆ دەربڕینی ناڕەزایەتی بە درێژەی ئەو بارە نائاساییەی پاش کودەتا بێ ئەنجامەکەی ساڵی٢٠١٦ لەو وڵاتەدا جێگیربووە، ناڕەزایەتی و خۆپێشاندانی هاواهەنگیان خستەنێو بەرنامەی کاریانەوە.\nبەپێی ڕاپۆری هەواڵدەریی ئاسۆشوەیتدپرێس، ئەو ناڕەزایەتی دەربڕینانە دوێنێ دووشەممە لەکاتێکدا لەهەموو هەشتاو یەک پارێزگاکەی تورکیا بەڕێوەچوو کە حکومەتی ڕەجەب تەییب ئەردۆغان سەرۆک کۆماری ئەو وڵاتە ئامادە دەبێ هەتا لەم حەوتەدا باری نائاسایی بۆ جاری حەوتەم درێژ بکاتەوە.\nپاش ئەوەی کە هێزەکانی پۆلیسی تورکیا پێشیان گرت بە هاتنی ناڕازییان بۆ مەیدانی تەقسیم لە ئەستەمووڵ، بەسەدان کەس لەلایەنگرانی پارتی کۆماریخوازی گەلی تورکیا، لەشەقامێکی نزیک مەیدانی تەقسیمی ئەستەمووڵ کۆببنەوە.\nپارتی کۆماریخوازی گەل(جەهەپە) بەبۆچوونی خۆی حکومەتی تورکیای تۆمەتبارکردووە بە کەڵک وەرگرتنی نارەوا لە دەسەڵات لە جێ بەجێ کردنی باری نائاسایی هەتا بەم شێوە، بەسەر پەرلەماندا بازبدات، دیموکراسی لەبەین ببات وڕەخنەگرانی حکومەت پێوشوێن بگرێ.\nحکومەتی تورکیا جەخت لەوە دەکا کە جێ بەجێ کرانی باری نائاسایی بۆ بەرەنگاربوونەوەی هەڕەشەو گوڕەشە ئاسایشییەکان، پێویستە.\nپاش کودەتای بێ ئەنجامی پانزەی ژوولای٢٠١٦ زیاتر لە پەنجا هەزار کەس تائێستا بەتۆمەتی پەیوەندیگرتن بە تاقمی فەتحوڵڵا گولەن لەتورکیا گیراون و نزیک بە١٢٠هەزار کەس لە کارو پیشە حکومەتییەکان لەتورکیا دەرکراون.\nحکومەتی تورکیا، فەتحوڵڵا گولەن بەئەنجامدەری کودەتا ناسەرکەوتووەکەی ئەو وڵاتە دەزانێ بەڵام گولەن چەندین جار دەسوەردان لە کودەتای ڕەت کردۆتەوە.


لە جۆلەمێرگ تەقینەوەیەک روویدا؛ 25 سەرباز برینداربوون\nلەلایەن هەوار ئیسماعیل 9/11/2018\nلە سەربازگەیەک روویداوە و 7 سەرباز ونن\nوەزارەتی بەرگریی تورکیا رایگەیاند، لە ئەنجامی ئەو تەقینەوەیەی لە سەربازگەیەکی سەر سنوور لە پارێزگای جۆلەمێرگ روویدا، 25 سەرباز برینداربوونە و حەوت سەربازی دیکەش ونن و هەوڵەکان بۆ گەیشتن پێیان بەردەوامە.\nلە راگەیێندراوێکدا کە لەلایەن وەزارەتی بەرگریی تورکیا بڵاوکراوەتەوە، ئاماژە بەوەدراوە کە ئەو تەقینەوە بەگوێرەی زانیارییە سەرەتاییەکان لەکاتی بەکارهێنانی یەکێك لە چەکە قورسەکاندا روویداوە کە کێشەی تەکنیکی هەبووە و بەوهۆیەوە 25 سەرباز برینداربوونە.\nلە راگەیێندراوەکەدا هاتووە، سەربازە بریندارەکان دەستبەجێ لە شوێنی رووداوەکە دوورخراونەتەوە و لە نەخۆشخانە چارەسەری پزیشكی وەردەگرن.هەوڵەکانیشیان بەردەوامە بۆ گەیشتن بە حەوت لەو سەربازانە کە بەهۆی تەقینەوەک برینداربوونە و تاوەکو ئێستا شوێنەکانیان نازانرێت و ونن.\nدادگای سزای شەمزینانی سەر بە پارێزگای جۆلەمێرگ، قەدەخەی پەخشی پەیوەندیدار بە ناوچەی بنکەی سەربازیی سونگو تەپەی راگەیاند.\nنیشانەکردن : جۆلەمێرگ\n1701 ژمارەی بینین


به‌ره‌و كه‌مپ؛ رێگایه‌كی قوڕاوی پڕ له تاسه\nدهۆك، 2020، رێگای قوڕاوی كه‌مپی ئاواره‌كانی كه‌به‌رتوو فۆتۆ: عه‌مار عه‌زیز\nرێگای كه‌مپی كه‌به‌رتوو، پڕ له تاسه و چاڵه، له‌گه‌ڵ هه‌ر بارانێكدا ده‌بێته قوڕاوێكی خه‌ست و به ئه‌سته‌م خه‌ڵك ده‌توانن پێیدا تێپه‌ڕن.\nئه‌و رێگایه‌ی ده‌چێته‌وه سه‌ر هه‌ردوو كه‌مپی كه‌به‌رتووی یه‌ك و دوو له پارێزگای دهۆك، له شه‌قامی سه‌ره‌كی و قیره‌وه ته‌نیا 10 خوله‌ك دووره به ئۆتۆمبێل، به‌ڵام خراپی رێگاكه وایكردووه به 30 خوله‌ك بیبڕی.\n"رێگاكه ئه‌وه‌نده خراپه، خه‌ڵكێكی زۆر له كه‌مپه‌كه‌دا ده‌مێننه‌وه و ناچنه ده‌ره‌وه، چونكه ده‌یان تاسه‌ی گه‌وره‌ی تێدایه و هه‌موویشی قوڕاوه" به‌وته‌ی ره‌شۆ جه‌لال.\nره‌شۆ، شۆفێری ئۆتۆمبێلێكی تایبه‌ته و رۆژانه له‌و رێگایه‌دا هاتوچۆ ده‌كات، بۆ گواستنه‌وه‌ی ئاواره‌كان له كه‌مپه‌وه بۆ ناوشاری دهۆك، به پێچه‌وانه‌شه‌وه.\n"رۆژانه 10 تا 15 جار به‌و رێگایه‌دا هاتوچۆ ده‌كه‌ین، بۆیه مانگانه زیاتر له 100 هه‌زار دینار ده‌ده‌ینه فیته‌ر، چونكه ئۆتۆمبێله‌كانمان وێران بون".\nدهۆك. 2020، چاڵ و تاسه له رێگای سه‌ره‌كی كه‌مپی كه‌به‌رتوو فۆتۆ: عه‌مار عه‌زیز\nره‌شۆ ئه‌وه‌شی بۆ (كه‌ركوك ناو) باسكرد "هه‌ر حاڵه‌تێكی كتوپڕی دوگیانی یان نه‌خۆشی تر تا ده‌گاته نه‌خۆشخانه‌یه‌كی دهۆك 40 خوله‌كی پێویسته، له كاتێكدا ئه‌گه‌ر رێگاكه خراپ نه‌بێت، ته‌نیا 15 خوله‌كی به‌سه".\nرێگاكه گڵ و زۆر باریكه، له چه‌ند شوێنێكدا به‌شێكی رێگاكه داڕوخاوه به‌هۆی بارانی به‌خوڕه‌وه، هیچ روناككه‌ره‌وه‌یه‌ك و نیشانه‌ی هاتوچۆیشی تێدانییه.\nهه‌ردوو كه‌مپی كه‌به‌رتووو له دهۆك، ئاواره‌كانی قه‌زای شنگال و ده‌وروبه‌ری تێدایه، كه ده‌گه‌نه نزیكه‌ی 25 هه‌زار كه‌س.\nسالم سه‌عید، لێپرسراوی به‌شی ڕاگه‌یاندن و په‌یوه‌ندی له بۆردی كاروباری مرۆیی سه‌ر به ئیداره‌ی پارێزگای دهۆك -سه‌رپه‌رشتی كه‌مپی ئاواره‌كان ده‌كه‌ن- به (كه‌ركوك ناو)ی وت "دوری نێوان ئه‌و دو كه‌مپه بۆ شه‌قامی گشتی شاری دهۆك هه‌شت كیلۆمه‌تر و نیوه، راسته رێگا‌كه ناخۆشه، به‌ڵام تائێستا هیچ رێكخراو و لایه‌نێك ئاماده‌یی نیشاننه‌داوه رێگاكه نۆژه‌نبكاته‌وه".\nدهۆك، 2020، رێگای كه‌مپی كه‌به‌رتوو ساڵانێكه چاك نه‌كراوه‌ته‌وه فۆتۆ: عه‌مار عه‌زیز\nبه‌وته‌ی سه‌عید نوسراویان ئاراسته‌ی ژماره‌یه‌ك رێكخراو كردووه تا له چاككردنه‌وه‌ی ئه‌و رێگایه‌دا هاوكاربن، به‌ڵام به‌هۆی زۆری تێچوی پرۆژه‌كه‌وه، هیچ لایه‌نێك وه‌ڵامی نه‌داونه‌ته‌وه.\nئاواره‌كانی كه‌مپ، جگه له خراپی رێگه‌وبان، به ده‌ست چه‌ندین كێشه‌ی تره‌وه ده‌ناڵێنن، به تایبه‌ت له كاتی سه‌رمادا، به‌هۆی نه‌بونی خزمه‌تگوزارییه سه‌ره‌تاییه‌كانی ژیانێكی ئاسایی و كه‌می سوته‌مه‌نییه‌وه.\nدوای چه‌ند ساڵێك له كۆتایی داعش، هێشتا ژماره‌یه‌كی زۆر له هاوڵاتیانی ئێزیدی ئاواره‌ن و به‌هۆی وێرانه‌یی زێدی خۆیانه‌وه، ئاماده‌ی گه‌ڕانه‌وه نین.\nله كه‌مپ و ناوچه‌كانی هه‌رێمی كوردستان، زیاتر له 700 هه‌زار ئاواره هه‌یه كه سه‌دا 30ی له ئێزیدی پێكهاتون، ئه‌وه‌ش به‌پێی ئاماره‌كانی ناوه‌ندی هه‌ماهه‌نگی قه‌یرانه‌كان سه‌ر به وه‌زاره‌تی ناوخۆی حكومه‌تی هه‌رێم.


کاوسێن بابەکر: فرەیی قوربانیەکی دیکە. – WTARIKURD\nکاوسێن بابەکر: فرەیی قوربانیەکی دیکە.\nقەیرانەکان هەر بواری ئابووری ویاسایی وئازادی ڕادەربڕین و. نەگرتۆتەوە بەڵکو فرەیی سیاسیش خەریکە دەبێتە قوربانی دۆخەکە.\nفرەیی سیاسی ئەگەر بریتێ بێ لە ئازادی سیاسی وڕێکخراوەیی بەوەی هەموو کەس و کۆمەڵێک بۆی هەبێ بەپێی یاسا رێکخراوی دڵخوازی خۆی هەڵبژێرێ، یان پێکبێنێ و پارت و ڕێکخراوی سیاسی، چالاکی سیاسی بەئاشکرا بکات و ڕۆژنامەو کەرەستەی ڕاگەیاندنی خۆی هەبێ و ئەدەبیاتی سیاسی خۆی ئازادانە بڵاوبکاتەوەو کۆڕوکۆبوونەوەی سیاسی بگرێ، بێ هیچ گرفتێک و بەشداری سیاسی و ئیداری بەپێی قەبارەی خۆی ئەنجام بدات، ئەوا خەریکە ئەم دیاردەیە کەتا ئەم ماوەیە تاڕادەیەکی باش گەشەی کردبوو، هەلبژاردەنەکان شاهیدی ئەم دیاردە فرەییەبوون کە کۆڵەکەیەکی سیستەمی دێموکراسیە ئەگەر بمانەوی دروستی بکەین، بەداخەوە خەریکە لەژێر پێی ئاڕاستەیەکی سیاسی تاکڕەهەندا، دەپڵیشێتەوە!\nنیشانەکانی ئەم سەردەرهێنانەی سیاسەتی تاکڕەهەندیە هێندە زۆرن خۆمان دەخەڵەتێنین ئەگەر پرسیار لەبوونیان بکەین! یان پارت وڕێکخراوەکان، چیتر خۆیان سەر قاڵی ڕێکخستنەوەو چالاک کردنەوەی دامودەزگا دێموکراسیەکان بکەن، زۆر بەداخەوەم کە ئەوە دەڵێم.\nڕێگری لە هەر کەناڵێک بەناحەزی بزانن، داخستنیان یان فشارخستنە سەریان، ڕێگری لەخۆپێشاندان و مانگرتن، ئازاردان و گرتنی ڕٶژنامە نوسان، داخستنی دەرگای پەرلەمان و ڕێگرتن لەسەرۆک و سکرتێرو زۆرینەی ئەندام پەرلەمانان، قۆرخکردنی پەیوەندیەکانی دەرەوە، بەوەی وەفدەکانی بۆ دونیای دەرەوە، پێشوازی وەفدەکانی دەرەوە، وەفدی دان وسانەکان لەگەڵ بەغداو یان هەرلایەنێکی تر هەر خۆیان بن، مەگەر بەدەگمەن لایەنێک بەکەسێک بەشداری پێبکەن، قۆرخکردنی سەرۆکایەتی هەرێم وێڕای ناکۆکی لەسەر شەرعی بوونی، قۆرخکردنی، وەزاڕەتە، گرنگەکان [ ناوخۆ، پێشمەرگە، دارایی، ئاسایش، سامانە سروشتیەکان ] یان سەرجەم دام ودەزگا گرنگەکانی حکومەت بەسەرۆکی حکومەتیشەوە! چ مانایەکی هەیە جگەلە، ڕێگری و نە هێشتنی بەشداری و فرەیی سیاسی!\nجاران ئەوزۆنەی پێی دەگوترا سەوز تاڕادەیەک ئیدارەی خۆی بەڕێوە دەبرد بەڵام ئێستا هەر دەزگایەک چالاکیەک یان کارێک بکات بە ئارەزووی وەزاڕەتی مەعنی نەبێ ڕێگری لێدەکرێ، تا کار گەیشتە ڕێگری و پەسند نەکردنی ئاڵوگۆڕەکانی پارێزگای سلێمانی گوایە خەلەل لەیاسایی بوونی داهەیە!! وەکو کارەکانی تری حکومەت و هەرێم هێندەیاسایی بن هیچ هەڵەو پەڵەیەکیان تیدا نەبێ!! لە کاتیکدا بەپێی یاسا بەرکارەکان کەزۆری لەسەر نوسراوەو من ناچمەوە سەری زۆر ئاسایی و یاساییە بەڵام، بەپێی ڕوانگەی ئەو ئاڕاستەیە تاک ڕەهەندیە هەر ئەوشتانە یاسایین کەخۆی دەیهەوێ و ئەوانەش نایاسایین کە خۆی حەزیان لێنەکات!! پرسیارەکە ئەمەیە چوار پارتەکەو ئەوانی تر و خەڵکی وەزاڵە هاتوو، تاکەی ئەمە لەپارتی قبول دەکەن؟\nنوزاد المهندس: اردوغان سلطان الارهاب و الارهابيين.


فرۆشتنی كارتی ده‌نگدان حه‌رام كرا PUKmedia یەکێتیی نیشتمانیی کوردستان\nعیراق 01:39 PM - 2021-09-24\nله‌گه‌ڵ نزیكبوونه‌وه‌ی هه‌ڵبژاردنه په‌رله‌مانییه‌كه‌ی عیراق، به‌شێك له‌هاووڵاتیان كارتی ده‌نگدانه‌كه‌یان به‌بڕێك پاره ده‌فرۆشن و له‌و باره‌یه‌شه‌وه ده‌سته‌ی باڵای فه‌توای سونه ده‌ڵێت، ئه‌و كاره حه‌رامه.\nده‌سته‌ی باڵای فه‌توای سونه له‌عیراق له فه‌توایه‌كدا ئاماژه بۆ ئه‌وه ده‌كات، هه‌ر هاووڵاتیه‌ك كارتی ده‌نگدانه‌كه‌ی بفرۆشێت پاره‌كه‌ی حه‌رامه، چونكه ئه‌و كاره‌ته تایبه‌ته به‌مافی ئه‌و هاووڵاتییه، جائیتر به‌هه‌ر هۆكارێك بێت ئه‌و هاووڵاتیه ئه‌و كارته بفرۆشێت پاره‌كه‌ی حه‌رامه‌و ده‌چێته چوارچێوه‌ی پێشێلكردنی مافی تاكه‌وه.\nده‌سته‌ی باڵای فه‌توای سونه له‌عیراق له‌فه‌تواكه‌یدا ئه‌وه‌شی خستوه‌ته‌ڕوو: هه‌ر كاندیدێك په‌نا بۆ ئه‌و كاره ببات، ئه‌وه ده‌چێته چوارچێوه‌ی گه‌نده‌ڵییه‌وه ده‌سته‌ی نه‌زاهه ده‌بێت لێكۆڵینه‌وه‌ی له‌گه‌ڵ بكات و كۆمسیۆنی باڵای هه‌ڵبژاردنه‌كانیش پێویسته ئه‌و كاندیده له‌پرۆسه‌ی هه‌ڵبژاردن بكاته ده‌ره‌وه.\nجێی ئاماژه‌یه، فرۆشتنی كارتی ده‌نگدان له‌شاره‌كانی ناوه‌ڕاست و باشووری عیراق خه‌ریكه ده‌بێته دیارده‌و كۆمسیۆنی باڵای هه‌ڵبژاردنه‌كانی عیراقیش كاندیدێكی به‌و هۆیه‌وه له‌پرۆسه‌ی ده‌نگدان دوورخسته‌وه.


بڕیارده‌ری فراكسیۆنی گۆڕان له په‌رله‌مانی كوردستان رایده‌گه‌یه‌نێت، جیاكردنه‌وه‌ی خانه‌نشینی نایاسایی بۆ حكومه‌تی هه‌رێمی كوردستان وه‌كو جیاكردنه‌وه‌ی ژماره‌ی تاك و جووت ئاسانه.\nعه‌بدولڕه‌حمان عه‌لی، بڕیارده‌ری فراكسیۆنی گۆڕان له په‌رله‌مانی كوردستان به وێستگه نیوزی راگه‌یاند، ئه‌وان له‌گه‌ڵ هه‌موو جۆره چاكسازییه‌كدان به‌مه‌رجێك هه‌موو سێكته‌ره‌كان بگرێته‌وه، نه‌ك ته‌نها مووچه‌ی هه‌ندێك له خاوه‌ن پێداویستی تایبه‌ت یان كه‌سوكاری شه‌هیدان و ئه‌نفال ببڕدرێت.\nناوبراو ئاماژه‌ی به‌وه‌كرد، به‌شی زۆری ئه‌و پڕۆژانه‌ی كه حكومه‌ت بۆ په‌رله‌مانی ده‌نێرێت ئیشی حكومه‌ت خۆیه‌تی و ده‌توانێت بیكات و وتی "جیاكردنه‌وه‌ی ناوی خانه‌نشینی نایاسایی یان ئه‌و كه‌سانه‌ی رۆژێك وه‌زیفه‌یان نه‌بینیوه و به‌پله‌ی به‌رز خانه‌نشین كراون ئه‌وه‌نده ئاسانه وه‌كو جیاكردنه‌وه‌ی ژماره‌ی تاك و جووته بۆ حكومه‌تی هه‌رێمی كوردستان".\nبڕیارده‌ری فراكسیۆنی گۆڕان روونیكرده‌وه ئیشی په‌رله‌مان جگه له ده‌ركردنی یاسا، هه‌مواری ئه‌و یاسایانایه كه له قازانجی گشتی خه‌ڵك و گه‌ڕاندنه‌وه‌ی داهات بێت له‌و كه‌سانه‌ی غه‌دریان له سیسته‌می مووچه لێكراوه و وتی "ده‌بێت په‌رله‌مان لێپرسینه‌وه له‌و به‌رپرسانه بكات كه ئه‌و كاره نایاساییانه‌یان كردووه".\nئه‌مڕۆ د. ئامانج ره‌حیم سكرتێری ئه‌نجومه‌نی وه‌زیرانی هه‌رێمی كوردستان له په‌یجی تایبه‌تی خۆی له تۆڕی كۆمه‌ڵایه‌تی فه‌یسبووك له بابه‌تێكدا به‌ناوی "پڕۆژه‌ی خه‌ڵك.. بۆ مووچه‌خۆری شایسته و ئاسووده‌یی ویژدان"، رایگه‌یاندووه كه "پڕۆژه یاسای (چاكسازی له خانه‌نشینی و مووچه و ده‌ڕماڵه) له دووتوێی 20 مادده، بۆ چاكسازی له بواری مووچه و خانه‌نشینی، به‌خۆشحاڵیه‌وه به بڕیاری ژماره 129ی ئه‌نجومه‌نی وه‌زیران په‌سه‌ندكرا و ره‌وانه‌ی په‌رله‌مان ده‌كرێ كه داواكاری له مێژینه‌ی كۆمه‌ڵانی خه‌ڵكی كوردستانه".\nد. ئامانج ره‌حیم نووسیه‌تی: "پرۆژه‌كه میكانیزمی ئاشكرای بۆ دانراوه له 90 رۆژی یه‌كه‌می ساڵی دارایی 2018 ده‌بێت بكه‌وێته بواری جێبه‌جێبكردنه‌وه، به‌مه‌ش هه‌م دادپه‌روه‌ریی و هه‌م بڕه پاره‌یه‌كی زۆر ده‌گه‌ڕێته‌وه تا مووچه‌ی مووچه‌خۆرانی شایسته‌ی لێ بدرێ".\nسكرتێری ئه‌نجومه‌نی وه‌زیران ده‌ڵێت: "ئه‌م پڕۆژه گرنگه، پڕۆژه‌ی هاوبه‌شی حكومه‌ت و په‌رله‌مان و دامه‌زراوه‌كانی چاودێریی و نه‌زاهه و داواكاری گشتی و شورایه، و ده‌بێت هی سه‌رجه‌م حیزبه‌كانیش بێت به دێرین و نوێوه".\nراشیگه‌یاندووه كه "به هیوام قۆناغی ته‌شریعكردنی له په‌رله‌مانی كوردستان زوو به‌جێ بهێنرێت و له‌وه‌ش گرنگتر (جێبه‌جێكردن)یشی له لایه‌ن هه‌مووان به‌دی بكرێت، تا دادپه‌روه‌ریی بچه‌سپێ و چیتر مووچه‌خۆری شایسته نه‌بێته قوربانی ئه‌وانه‌ی كه به ناڕه‌وایی له پاره‌ی گشتی سوودمه‌ندن كه به‌داخه‌وه هه‌ندێكی به یاسا ره‌واییان پێدراوه".\nسكرتێری ئه‌نجومه‌نی وه‌زیران جه‌ختی له‌وه‌شكردووه‌ته‌وه كه "ته‌نها به (چاكسازیی و دادپه‌روه‌ریی) مووچه و بژێوی شایسته‌ی خه‌ڵك زامن ده‌كرێ".\nده‌قی نووسراوه‌كه‌ی ئه‌نجومه‌نی وه‌زیران و ئامانجه‌كانی ده‌ركردنی یاساكه‌یه:\nپشتبه‌ست به ئه‌حكامی مادده‌ی هه‌شته‌م له یاسای ئه‌نجوومه‌نی وه‌زیرانی هه‌رێمی كوردستان ژماره (3)ی ساڵی 1992 هه‌موار كراو و، له‌به‌ر رۆشنایی كۆنووسی كۆبوونه‌وه‌ی ئاسایی ئه‌نجوومه‌نی وه‌زیران ژماره (39) له رێكه‌وتی 21-12-2017 بڕیاردرا به :\n1- په‌سندكردنی پڕۆژه‌یاسای (چاكسازیی له خانه‌نشینی و مووچه و ده‌رماڵه و به‌خشین و ئیمتیازه‌كانی دیكه له هه‌رێمی كوردستان- عێراق) ، كه وێنه‌یه‌كی هاوپێچی ئه‌م بڕیاره‌یه و، ره‌وانه‌كردنی بۆ په‌رله‌مانی كوردستان له رێگه‌ی به‌ڕێز وه‌زیری هه‌رێم بۆ كاروباری په‌رله‌مان به مه‌به‌ستی گفوتگۆكردن و بڕیاردان له‌سه‌ر پڕۆژه‌یاساكه.\n2- وه‌زاره‌ت و لایه‌نه په‌یوه‌ندیداره‌كان ئه‌م بڕیاره جێبه‌جێ ده‌كه‌ن.\nسه‌رۆكی ئه‌نجوومه‌نی وه‌زیران\nئامانجه‌كانی ده‌ركردنی ئه‌م یاسایه بریتین له‌مانه‌ی خواره‌وه\n1- به‌رجه‌سته‌كردنی یه‌كسانی و دادپه‌روه‌ری له خه‌رجكردنی مووچه و ده‌رماڵه و به‌خشین و ئیمتیازاته داراییه‌كانی تر له هه‌رێمی كوردستان و راگرتنی سوودمه‌ندبوونی ناشایسته له بودجه‌ی گشتی\n2- خاوێنكردنه‌وه‌ی ناوی سوودمه‌ندان له بودجه‌ی گشتی له كه‌سانی ناشایسته و كه‌مكردنه‌وه‌ی خه‌رجییه‌كانی ته‌رخانكراوی مووچه و ده‌رماڵه.\n3- رێگه‌گرتن له سوودمه‌ندبوون له بودجه‌ی گشتی بۆ زیاتر له جارێك.\n4- به‌دامه‌زراوه‌ییكردن و یه‌كخستنی به‌ڕێوه‌به‌رایه‌تی و فه‌رمانگه جیاجیاكانی خانه‌نشینی له به‌ڕێوه‌به‌رایه‌تی گشتیی خانه‌نشینی له وه‌زاره‌تی دارایی و ئابووری و چالاككردنی سندووقی خانه‌نشینی.\n5- رێكخستنه‌وه‌ی خانه‌نشینی خاوه‌ن وه‌زیفه باڵاكان و پله‌تایبه‌تییه‌كان له‌سه‌ر بنه‌مای گه‌یشتن به‌ته‌مه‌نی یاسایی دیاریكراو بۆ خانه‌نشینی و ساڵانی خزمه‌ت.\nئه‌م بابه‌ته 4570 جار خوێنراوه‌ته‌وه


گرووپی كۆمپانیاكانی ڤۆڵكس ڤاگن پڕفرۆشترین بوون له‌ساڵی 2017دا\nجگه له‌وه‌ی گرووپی كۆمپانیاكانی ڤۆڵكس ڤاگن جارێكی تر وه‌ك پڕفرۆشترینی دنیا مانه‌وه، كۆمپانیای مارسیدسیش ڕێژه‌ی پێوانه‌یی له فرۆشدا تۆمار كرد.\nگرووپی كۆمپانیاكانی ڤۆڵكس ڤاگن، له ساڵی 2017، توانی بۆ جارێكی تر ببێته‌وه به پڕفرۆشترین ئۆتۆمبێلی دنیا و 10 ملیۆن و 700 هه‌زار ئۆتۆمبێلی جۆراوجۆری فرۆشتووه، ئه‌مه‌ش وێڕای ئه‌و كێشانه‌ی له ساڵه‌كه‌شدا به‌هۆی سلێنده‌ری به‌نزینی جۆری پاسان هه‌یبوو، به‌ڵام كۆمپانیای تۆیۆتای ژاپۆنی كه ڕكابه‌رییه‌تی، نه‌یتوانی پێشه‌نگی لێ بستێنێ.\nڤۆڵكس ڤاگن گرووپێكی گه‌وره‌یه و جگه له هێمای خۆی، هه‌ریه‌ك له ئاودی، پۆرش، بینتڵی، شكۆدا و چه‌ند جۆرێكی تر له‌خۆی ده‌گرێ و هه‌مووی له‌ژێر ئه‌و كۆمپانیایه هه‌ژمار ده‌كرێ، بۆیه توانیویه‌تی ئاستی فرۆشی به‌رهه‌می ئه‌ڵمانی بخاته لووتكه.\nته‌نیا له فرۆشتنی ئاودی و پۆرشدا، زیاتر له 264 ملیار دۆلار سه‌رمایه‌ی بووه.\nلای خۆیه‌وه كۆمپانیای مارسیدس ڕای گه‌یاند، توانیویانه له ماوه‌ی 12 مانگی ساڵی ڕابردوو، فرۆشیان بگه‌یه‌ننه دوو ملیۆن و 289 هه‌زار و 344 دانه، ئه‌مه‌ش به‌رزترین ئاستی فرۆشی ئه‌و كۆمپانیایه‌یه كه ئۆتۆمبێلی گرانبه‌ها دروست ده‌كات و به ڕێژه‌ی نزیكی 10% به به‌راورد له‌گه‌ڵ ساڵی 2016 زیادی كردووه.\nبه‌پێی ئاماری بازاڕی ئه‌وروپا، كۆمپانیا ئه‌ڵمانییه‌كان له بره‌ودان و فرۆشیشیان به زۆری هه‌ر له ئه‌وروپایه ئینجا ئه‌مه‌ریكا و چین و وڵاتانی تری دنیا.


سەرووی چوار میۆن ئەمریكی تووشی كۆڕۆنا هاتوون\nkurdiu 5 24/07/2020 - 08:05 هەواڵ/گشتی\nبەگوێرەی ئامارێكی رۆیتەرز هەتا دوێنێ كۆی گشتی حاڵەتەكانی پەتای ڤایرۆسی كۆرۆنا لە ئەمریكا چوار ملیۆنی تێپەراندوەو خێرایی دیاریكردنی حاڵەتەكان لە وڵاتدا دەخاتە رووی ئەمەش لەو كاتەوەی یەكەم حاڵەتی ڤایرۆسەكە لە ئەمریكا لە (21/1) ی ئەمساڵدا تۆماركرا.\nبە گوێرەی ئامارەكە، (98) رۆژی خایاند هەتا ژمارەی حاڵەتەكانی پەتای ڤایرۆسی كۆرۆنا لە ئەمریكا گەیشتنە یەك ملیۆن، بەڵام تەنها (16) رۆژ لەمەوبەر حاڵەتەكانی پەتای ڤایرۆسی كۆرۆنا لە (3) ملیۆنەوە گەیشتنە (4) ملیۆن، تێكڕای ژمارەی حاڵەتە نوێیەكانی پەتاكە لە ئەمریكادا لە ئێستادا لە هەر كاتژمێردا پتر لە (2) هەزارو (600) حاڵەتە كە بەرزترین رێژەیە لە جیهاندا.\nهاوكاتی تەشەنەكردنی بەربڵاوی پەتاكە لە ئەمریكادا ئەوەی سەرەتا چەقی ڤایرۆسەكە لە نیۆركەوە دەستی پێكردوو دواتر گەیشتە باشورو رۆژئاوای ئەمریكا، ئێستا حكومەتی فیدرالی ئەمریكاو بەرپرسانی ستانەكان و خۆجێیەكان مشتومڕیانە لەسەر چۆنیەتی بەگژداچوونەوەی پەتاكە، سەبارەت بەوەی كە چۆن بەربەستەكانی ئابووری و كۆمەڵایەتی سەپێندراوی ئاكامی كۆڤید – 19 خاوبكەنەوەو رێگریكردنیش لە زیادبوونی رێژەی پەتاكە.\n(دۆناڵد ترامپ) كە رێژەی راوەرگرتنەكان لەسەر شێوازی سەروسەوداكردنی لەگەڵ ئەم قەیرانە تەندروستیە بەر لە هەڵبژاردنی سەرۆكایەتی مانگی یازدە لە دابەزیندایە، ترامپ لە مێژە بەرهەڵستی بەكارهێنانی ماسكی كردووە، بەڵام خۆی لەم هەفتەیەدا هانی ئەمریكییەكانیدا ماسك بەكاربهێنن.


شێخ جه‌عفه‌ر: پێویسته پێشمه‌رگه‌و سوپا بۆشاییه‌ئه‌منییه‌كان پڕبكه‌نه‌وه PUKmedia یەکێتیی نیشتمانیی کوردستان\nکوردستان 08:55 PM - 2021-12-05\nپاشنیوه‌ڕۆی شه‌ممه، 4-12-2021 شێخ جه‌عفه‌ر شێخ مسته‌فا، جێگری سه‌رۆكی ھه‌رێمی كوردستان به نوێنه‌رایه‌تیی سه‌رۆكایه‌تیی ھه‌رێمی كوردستان، سه‌ردانی گوندی خدرجیجه و بنه‌ماڵه‌ی شه‌ھیدانی كرد.\nله سه‌ردانه‌كه‌دا جێگری سه‌رۆك، پرسه و سه‌ره‌خۆشی و ھاوخه‌میی سه‌رۆكایه‌تیی ھه‌رێمی كوردستانی به بنه‌ماڵه‌ی شه‌ھیدان دڵشاد قادر، دیدار قادر، وه‌لی عه‌بدوڵڵا، بارزان ئیسماعیل، ئازاد ئیسماعیل، نازم ئیسماعیل و نه‌فیل مه‌حموود گه‌یاند كه له ٢٠٢١/١٢/٣ له په‌لامارێكی تیرۆرستانی داعشدا له‌گوندی خدرجیجه له قه‌ره‌چووغ، هه‌روه‌ها سێ برای یه‌ك خێزان و چه‌ند پێشمه‌رگه‌یه‌كی قاره‌مان شه‌ھید كران، له‌گه‌ڵ برینداربوونی چه‌ند پێشمه‌رگه‌یه‌كی دیكه.\nله به‌رده‌وامیی سه‌ردانه‌كاندا شێخ جه‌عفه‌ر شێخ مسته‌فا، سه‌ردانی چه‌ند بنه‌ماڵه‌یه‌كی دیكه‌ی شه‌ھیدانی كردو پرسه‌و سه‌ره‌خۆشی و ھاوخه‌میی سه‌رۆكایه‌تیی ھه‌رێمی كوردستانی به بنه‌ماڵه‌ی شه‌ھیدان سه‌نگه‌ر محه‌مه‌د، یاسین سلێمان، فه‌خری سه‌عید، نازم عه‌بدوڵڵا، شوكر ئه‌بو زێد و كامه‌ران بوشۆ گه‌یاند.\nجێگری سه‌رۆك جه‌ختی له‌پڕكردنه‌وه‌ی بۆشاییی ئه‌منیی ئه‌و ناوچانه كرده‌وه و له‌مباره‌یه‌وه باسی له به‌رده‌وامیی هه‌وڵه‌كانی سه‌رۆكایه‌تیی هه‌رێمی كوردستان بۆ گفتوگۆ و ھه‌ماھه‌نگی له‌گه‌ڵ وه‌زاره‌تی پێشمه‌رگه و سوپای عیراق و ھێزه‌كانی ھاوپه‌یمانان كرد.\nجێگری سه‌رۆكی هه‌رێم، ئازایه‌تی و گیانفیداییی پێشمه‌رگه‌ی كوردستانی له‌ھه‌موو قۆناغه‌كانی خه‌باتی ڕزگاریخوازی گه‌لی كوردستاندا به‌رز نرخاند، به‌تایبه‌تی له ھه‌موو ئه‌و سه‌ركه‌وتن و ڕووبه‌ڕووبوونه‌وانه‌ی به‌رامبه‌ر تیرۆرستانی داعش ئه‌نجامی ده‌ده‌ن.\nPUKmedia راگه‌یاندنی جێگری سه‌رۆكی هه‌رێم\nپیرۆزباییەكان بۆ ساڵیادی دامەزراندنی PUKmedia\n04:05 PM - 2022-01-21\nكەركوك .. تیرۆرستانی داعش دەكەونە بۆسەوە\n11:20 PM - 2022-01-25\nبەتۆمەتی دزیكردن لە ماركێتەكان دوو كەس دەستگیر دەكرێن\n09:43 PM - 2022-01-25\nهەولێر.. ئۆتۆمبێلی بوك و زاوا كۆنترۆڵی لەدەستدا\n09:23 PM - 2022-01-25\nکوردستان 07:31 PM - 2022-01-25 ئەندامێكی سەركردایەتی: پارتی یەكڕیزی ماڵی كوردی تێكدا\nشاره‌زایه‌كی یاسایی: به‌رهه‌م ساڵح پرۆژه یاسای گرنگی پێشكه‌شی په‌رله‌مان كردووه\n05:38 PM - 2022-01-25\nقۆناغێكی تری هاوكارییەكانی بافڵ جەلال تاڵەبانی گەیشتە پەیمانگای تەكنیكی دوكان\n03:01 PM - 2022-01-25\nدادگای فیدراڵی: یه‌كه‌م دانیشتنی په‌رله‌مان ده‌ستووریی بوو\n01:05 PM - 2022-01-25\nحەسەكە.. 300 تیرۆرست خۆیان رادەست دەكەن\nکوردستان 11:38 PM - 2022-01-24\nئامارێكی مەترسیداری جیابوونەوەی هاوسەران ئاشكرادەكرێت\nکوردستان 10:50 PM - 2022-01-24\nهاوخەمی كۆسرەت رەسول بۆ یوسف زۆزانی\nپرسەنامە 10:25 PM - 2022-01-24\nبافڵ جەلال تاڵەبانی پرسەنامەیەك ئاڕاستەی یوسف زۆزانی دەكات\nپرسەنامە 10:18 PM - 2022-01-24\nبافڵ جەلال تاڵەبانی بەسەرۆكایەتی وەفدێك گەیشتە بەغدا\nکوردستان 10:10 PM - 2022-01-24\nیەكڕیزی هەرێم و رێككەوتنی ژێربەژێرو مەترسیداری بەغدا\nکوردستان 09:52 PM - 2022-01-24\nهاوخەمی مەكتەبی سیاسی بۆ یوسف زۆزانی\nپرسەنامە 09:32 PM - 2022-01-24


سۆنی وەشانی PS4 Pro Amazing Red بۆ یاری SpiderMan بڵاودەکاتەوە – کەی ئای تی ئێن\nجۆراوجۆر 20, ته‌مموز 2018\nکۆمپانیای سۆنی بە بڵاوکردنەوەی وەشانەجیاوازەکانی پلەیستەیشن ٤ ناسراوە. ئەم بڵاوکراوانەش دوای نمایشکردنی یارییەبەناوبانگەکانی خۆیەتی. لە ڕابردووشدا پلەیستەیشن ٤ی وەشانی Gran Turismo Sport و چەندانی ترمان بینی. بۆ ئەمجارەش سۆنی لە پلانیدایە پلەیستەیشن ٤ جۆری پرۆی Spider-Man بڵاوبکاتەوە و ئەمەش بەهۆی نمایشکردنی یارییەکە لە کۆنگرەی E3ی ئەمساڵی تایبەت بە یارییەکان.\nپلەیستەیشنی Amazing Red بە تەواوی ئارەزووی یاریکەر و ئارەزوومەندانی یاری Spider-Manـە. ڕەنگی سوورە و سۆنی ناوی ناوە سووری سەرنجڕاکێش. لۆگۆیەکی گەورە لەسەر ڕووەکەی هەیە، یاریکەرانی پلەیستەیشن ٤ـیش ئەمەیان دەوێت. لەگەڵ پلەیستەیشنەکەدا کۆپییەک لە یارییەکەی لەگەڵدایە. لەگەڵ چەند کۆدێک بۆ بەشەزیادکراوەکانی یارییەکە.\nدەسکێکی لەگەڵدایە کە بە تەواوی ڕەنگەکەی لەگەڵ پلەیستەیشنەکەدا تێکەڵە. ئەوەشی جوانییەکی تری بە دەسکەکان بەخشیوە دووگمەسپییەکانن. لە سەرەتاکانی مانگی ٩ی ئەمساڵ بەردەست دەبێت.\nئێستا دەتوانیت کڕینی پێشوەختە بۆ PS4 Pro Amazing Red بە نرخی ٣٩٩ دۆلار بکەیت. کرتە بکە.\n[su_youtube url=”https://youtu.be/FvxTpUCkO5s” width=”500″ height=”300″]\nتاگەکان بەهێزترین یاریەکان پلەیستەیشن پلەیستەیشن ٤ سۆنی هەواڵ یاری


ئازاد ره‌فیق ، باسی رێبوار مه‌حمودی هاوڕێ ی ، خه‌ڵکی باڵه‌کایه‌تی بۆ کردم ، 15 ساڵ گه‌ریلای پارتی کرێکارانی کوردستان بووه ،له دانیشتنێک دا ،رێبوار باسی داستان و یاده‌وه‌رییه‌کانی په‌که‌که‌و جه‌میل بایک ی ، بۆ ئازاد گێڕاوه‌ته‌وه، ئیستا لێره‌دا، یه‌کێک له‌و یاده‌وه‌ریانه ده‌خه‌ینه روو ، له‌م سه‌رده‌مه‌ی جیهانگیرییه دا ، ئه‌و هه‌ڵوێسته وه‌ک ئه‌فسانه‌ی نوێ ی ئه‌م سه‌رده‌مه ، ده‌گاته ناخ ورۆح وهه‌ست ونه‌ست و ویژدانی هه‌موومان ...به‌هایه که له شکۆ ی باڵای مرۆڤ ومرۆڤایه‌تی . ........!\nرۆژێک رێبوار مه‌حمود و جه‌میل بایک و چه‌ند گه‌ریلایه‌ک ، له ناوچه‌یه‌کی سه‌ر سنوور له جه‌وله‌دا ده‌بن ، له کاتی رۆێشتن دا ،ده گه‌نه نزیک جاده‌یه‌ک ، ده‌بوایه بروسکه ئاسا ، له جاده‌که بپه‌ڕنه‌وه ، به خێرایی له‌و ده‌وروبه‌ره ، دوور بکه‌ونه‌وه ، بۆ ئه‌وه‌ی رووبه‌رووی مه‌ترسی نه‌بنه‌وه ، رێبوار له دووره‌وه ، دوکانێک به‌ده‌ی ده‌کات ، روو ده‌کاته جه‌میل بایک ده‌ڵێ:\n-به‌روخسه‌ت ، ده‌مه‌وێت ،بچم له‌و دوکانه ، هه‌ندێ شت بکڕم .\nجه‌میل بایک به‌سه‌رسوڕـانه‌وه پێی ده‌ڵێ:\n-بۆ تۆ پاره‌ت پێ یه ؟...من ئه‌وه 27ساڵه، ده‌ستم به‌رپاره نه‌که‌وتووه !\nگه‌ر به‌راوردێکی ئه‌و دیمه‌نه‌ی ژیانی جه‌میل بایک بکه‌ین، له گه‌ڵ دیمه‌نه‌کانی ژیانی هه‌ندێ له‌م سه‌رکردانه ، دوو دنیا و دوو ژیانی جیاواز ، دوو گیرفان ودوو عیزه‌تی نه‌فس ی جیاواز، دوو سه‌رکرده و دوو رێڕه‌وی جیاواز ، به دووتێڕوانین و دوورێباز ی جیاواز... بۆ دووئاراسته و.. دوو هێڵی ته‌ریب...!\nجه‌میل بایکی گه‌ریلا و... سه‌رکرده‌ی په‌که‌که ، له‌و چیاسه‌ختانه ، له گه‌ڵ گه‌ریلاکانی هاوڕێ دا ، له باڵاترین به‌های شکۆی هه ڵوێستی نه‌ته‌وه‌یی و نیشتمانی و چینایه‌تی ،له سه‌نگه‌ری به‌رگری و جه‌نگی پارتیزانی ، دژبه سیناریۆیه‌کانی تورکیاو.. زلهێزه‌کانی دنیا ،به ستراتیژێکی نوێ وبه ئیراده‌یه‌کی پۆڵاینی گه‌ریلاوه ، رووبه‌رووی ئه‌و هه‌موو پلان و نه‌خشه وبه‌رنامانه‌ی ناوه‌وه و ده‌ره‌وه ده‌بنه‌وه ، پارێزگاری له بست له بستی ئه‌م نیشتمانه ده‌که‌ن .\nهه‌ندێ له‌م سه‌رکرده‌کانه .......، له ته‌لاری شاره‌کانه‌وه ، بۆ مانه‌وه‌ی ده‌سه‌ڵاتییان ، بوون به سێبه‌رو...مه‌قاش و...سواره‌ی حه‌میده‌ی داگیرکه‌رانی خاک ، هه‌ر رۆژه‌ی به سیناریۆیه‌کی بێ بنه‌ماو..په‌ڕپوت و .. به‌تاڵ ، ئاو.. وخاک و.. نه‌وت و.. دارو.. دره‌خت و..دارستان و.. به‌های خوێنی شه‌هیدانی نیشتمان، به ئه‌تاتورکه‌کان ، ده‌فرۆشن !\nرۆڵی..نه‌وشیروان مسته‌فا له‌سه‌رپه‌رشتیکردنی مه‌فره‌زه پارتیزانه‌کانی کوردستان


سوپای عێراق و یەکە خێڵەکیەکان ئۆپەراسیۆنێکی ئەمنییان دەستپێکرد لە 4 نیسان بۆ پاککردنەوەی ناوچەکانی بیابان لە خۆرئاوای پارێزگای ئەنبار لە پاشماوەکانی داعش. [خاوەنی وێنە: هێزە خێڵەکیەکانی فوراتی باڵا]\nهێزەکانی عێراق دووشەممە (4 ئایار) ئۆپەراسیۆنێکی گەڕانیان دەستپێکرد بۆ بەدووکەوتنی پاشماوەکانی رێکخراوی "دەوڵەتی ئیسلامی" (داعش) لە بیابانی ئەنبار، بەرپرسێکی عێراقی وتی.\nئۆپەراسیۆنی "شێرەکانی بیابان" رووماڵی ناوچەی وادی حوران و حوسەینیات دەکات و تا سەر سنووری سوریا درێژدەبێتەوە.\nفەرماندەی هێزە خێڵەکیەکانی فوراتی باڵا، عەقید موسا حەماد سەنەد وتی هێزە هاوبەشەکان لە فەرماندەیی ئۆپەراسیۆنەکانی جەزیرە و حەشدی خێڵەکی، بەپشتیوانی هێزی ئاسمانی عێراق، دەگەڕێن بۆ حەشارگەکانی داعش لە بیابانی وادی حوران و ناوچەکانی باشوری شاری قائیم لە خۆرئاوای ئەنبار.\nوتی سێ ئەندامی داعش دۆزرانەوە و لەسەر ئۆتۆمبیلێك بینران لەکاتی ئۆپەراسیۆنی گەڕانەکەدا.\nچەکدارە خێڵەکیەکان لە 26 نیسان زانیاری كۆدەکەنەوە لە شوانکارە و بەدەوییەکان دەربارەی پاشماوە چالاکەکانی داعش لە بیابانی ئەنبار. [خاوەنی وێنە: هێزە خێڵەکیەکانی فوراتی باڵا]\nوتیشی هێزەکانی عێراق كه‌وتنه‌دوای ئۆتۆمبیلەکە بۆ نێو گوندی چۆڵكراوی مودهیم، "کە لەوێ تووشی پێکدادان بوون لەگەڵ ئەو تیرۆریستانەی خۆیان لەنێو مزگەوتێك و خانووه قوڕه کۆنه‌كانی شوانه‌كاندا شاردبووه‌وە".\nسەنەد وتی: "شەڕەتەقەیەکی سەخت روویدا لەگەڵ تیرۆریستان و ئەوان فیشەکیان لێبڕا و پشتێنە بۆمبڕێژکراوەکانیان تەقاندەوە."\nوتی ئۆتۆمبیلەکە "پڕبوو لە بڕێکی زۆر لە بۆمبی دەستکرد" و ئاماژەیکرد بەوەی چەکدارەکان پلانیان دانابوو بۆ بۆمبڕێژکردنی رێگەکان لە شارۆچکەکانی ئەو نزیکانە بۆ كردنه ئامانجی هێزە ئەمنیەکان و خەڵکی مەدەنی.\nسەنەد وتی ئۆپەراسیۆنەکە "بەشێکە لە هەنگاوێکی بەرپێگرانە بۆ زیادبوونی چالاکیەکانی ئەمدواییەی دوژمن و هێرشکردنیان لە ناوچەکانی سەلاحەدین و دیالە".\nوتیشی فەرماندەیی ئۆپەراسیۆنە هاوبەشەکان هەموو یەکە سەربازییەکانی ئاراستەکردووە بۆ ئەنجامدانی چەند هه‌ڵمه‌تێكی گەڕان، بە تەرکیزخستنە سەر بیابانەکە، چونکە شوێنی ئەنجامدانی هێرشە تیرۆریستیەکانە بۆ سەر شار و گوندەکان.\nوتی ئەم هێزانە دەستدەکەنەوە "بە ئۆپەراسیۆنە هێرشبەرانەکان دژی دوژمن" تا رێنه‌ده‌ن بە داعش دووبارە دەستبكاته‌وه بە هێرش و جێپێی خۆی لە ناوچەکە جێگیربکات.\nوتیشی قەیرانی سیاسی بەردەوامی عێراق و کێشەی رووبەڕووبوونەوەی پەتای ڤایرۆسی نوێی کۆرۆنا (کۆڤید-19) "کاریگەریی هەبووە لەسەر ئاستی ئۆپەراسیۆنە ئەمنیەکان".\nسەنەد وتی کەشی ئێستا رێگەی داوە بە پاشماوەکانی داعش بۆ ئەنجامدانی هێرشی نوێ بۆسەر بازگە ئەمنییەکان، بە بەکارهێنانی شوێنەکانی حەوانەوە و ئەو شانانەی بەمدواییانە دروستیانکردۆتەوە.\nوتیشی ئەو ئۆپەراسیۆنە نوێیە ئامانجی "دۆزینەوە و رووخاندنی ئەو حەشارگانەیه و لەجوڵەخستنی دوژمن و جارێکی دیکە تەوقدانی گروپەکەیە".\nچەکدارە خێڵەکیەکانی عێراق هێرشدەکەنە سەر پاشماوەکانی داعش لە بیابانی بەغدا\nخێڵەکیەکانی ناوچەکە گردبوونەتەوە بۆ پاککردنەوەی بیابانی خۆرئاوای ئەنبار لە ئەندامانی داعش و بەردەوام خولی راهێنانیان بۆ دەکرێتەوە بۆ زیادکردنی ئامادەییان بۆ شەڕ.


چاپى نوێى دینارى عێراقى "پاره ده‌كات"\nهەواڵ / کوردستانی :: 02/09/2019 :: 2860 جار بینراوە\nتاگ :: دراو و بانک\nدواڕۆژ، سه‌نگین خۆشناو\nله بازاڕی ئاڵوگۆڕی دراو له هه‌ولێر پاره‌ی عێراقی نوێ لۆك له‌سه‌ر ره‌قه‌م به گرانتر له نرخی ده‌فرۆشرێته‌وه، به‌جۆرێك شه‌ده‌یه‌كی 1000 دیناری كه 100 هه‌زار دیناره به 120 هه‌زار دینار ده‌فرۆشرێته‌وه، شه‌ده‌یه‌ك 250 دیناری كه 25 هه‌زار دیناره به 30 هه‌زار دینار ده‌فرۆشرێته‌وه.\nڕه‌مزی سه‌عدی كه له بازاڕى ئاڵوگۆڕى دراوى هه‌ولێر كارده‌كات بۆ دواڕۆژ وتى: "ئه‌و پاره نوێیه لای ئێمه به دۆلار كه ده‌یگۆڕینه‌وه جیاوازییه‌كی كه‌می هه‌یه بۆ نموونه 100 دۆلار به پاره‌ی عێراقی لۆك به 117 یان 118 هه‌زار دینار وه‌رده‌گرین و به پاره‌ی كۆنیش ئاسایی به نرخی خۆی كه ئێستا 120 هه‌زاره".\nئاماژەى به‌وه‌شدا: "كه‌سانێكی دیكه هه‌ن كه پاره‌ی نوێی عێراقی هه‌ر به پاره‌ی كۆن به گرانتر ئاڵوگۆڕ ده‌كه‌ن كه 100 هه‌زار دینار به 120 هه‌زار، 25 هه‌زار دیناری 250یی به 30 هه‌زار دینار ده‌گۆڕنه‌وه".\nهاوكات محه‌مه‌د ئه‌حمه‌د، به‌ڕێوبه‌ری ئایتی له بانكی ناوه‌ندى هه‌رێم به دواڕۆژی راگه‌یاند: تێبینیمان كردووه له بازاڕ پاره‌ی نوێ و شه‌ده‌ی ژماره‌ى به‌دواى یه‌ك به نرخێكی گرانتر له نرخی خۆی ده‌فرۆشرێته‌وه.\nوتیشى: "ئێمه وه‌ك بانك ده‌سه‌ڵاتمان نییه رێگری له‌و كاره بكه‌ین، به‌ڵام هێزه ئه‌منییه‌كان و لیژنه‌ی قایمقامیه‌ت توانای ئه‌وه‌یان هه‌یه."


دەستبەسەر کرانی ٤٠ کەس لە ناڕازییان لە تورکیا - SAHAR KURDISH (Sorani)\nدەستبەسەر کرانی ٤٠ کەس لە ناڕازییان لە تورکیا\nتشرینی دووه‌م 25, 2021 14:54 Asia/Tehran\nپۆلیسی ئەستەمۆڵ بە کەڵک وەرگرتن لە زەبروزەنگ دژی ناڕازییانی بەرامبەر بە سیاسەتە ئابوورییەکانی دەوڵەتی «ڕەجەب تەیب ئەردوغان»ی سەرۆک کۆماری تورکیا، زیاتر لە ٤٠ کەسی قۆڵبەست کرد.\nمیدیاکانی تورکیا ڕایانگەیاندووە، لە کاتێکدا کە دەوڵەتی تورکیا ھێشتا وەڵامێکی ڕوونی بۆ ھۆکاری داڕمانی بەردەوامی بایەخی دراڤی نیشتیمانیی ئەم وڵاتە و ڕێکارەکانی بۆ بەرپەرچ دانەوەی بە خەڵکی وڵاتەکەی نەداوە، کەچی ھێزەکانی ئاسایشتی تۆرکیا خەریکی ڕاپێچ کردنی خۆپیشاندەرانی دژی گرانی و ھەڵوسانی ئابوورین لەم وڵاتەدا.\nمیدیاکانی تورکیا ئێوارەی ڕۆژی چوارشەممە وایان بڵاو کردووەتەوە کە لە ناوچەی «کادیکۆ»ی ئەستەمۆڵ، پۆلیسی دژی ئەو خۆپیشاندەرانی کە دروشمی کشانەوەی دەوڵەتیان ھەڵ دەدا، لە ترۆمبیلی ئاوپژێن کەڵکی وەرگرت. ھێزە ئاسایشتییەکانی تورکیا ھەروەھا مەیدانێکیان لە ئەستەمۆڵ دا کە گردبوونەوەی تیادا بەڕێوە برا بوو، داخست و باسی قەدەغەی یەک مانگەی ھاتوچۆیان کردووە لەم شارەدا.\nبەرلەمەش ھەر ھەزاران کرێکار لە پارێزگای ئیزمیر بۆ ناڕەزامەندی دەربڕین بەرامبەر بە گرانی و ھەڵاوسانی ئابووری لە تورکیا ڕژانە نێو شەقام و بازاڕەوەو داوای پێکھاتنی ھاوسەنگی لە نێوان موچەو سەرانەیان کرد بوو. ئەم خۆپیشاندانانە پاش ئەوە سەری ھەڵدا کە دوابەدوای ناکۆکیی دەوڵەتی ئەردوغان لەگەڵ وڵاتانی ئەورووپاو ئەمریکا بایەخی لیری تورکیا بە شێوەیەکی دەگمەن داڕمانی بە خۆیەوە بینیوە.


کوردیپێدیا - Aşqela\n🏰 Aşqela | پۆل: شوێنەکان | زمانی بابەت: 🏳 Kurmancî - Kurdîy Bakûr\n1. 👁 Altûntaş\n2. 👁 Bacawert\n3. 👁 Balempertik\n4. 👁 Cenis\n5. 👁 Çomoxlî\n6. 👁 Danzot\n7. 👁 Dencik\n8. 👁 Ebdalcix\n9. 👁 Erzîrom\n10. 👁 Golwêran (Aşqela)\n11. 👁 Gûlabî\n12. 👁 Hacîhemze\n13. 👁 Henzîk\n14. 👁 Îrkêmensûr\n15. 👁 Karor\n16. 👁 Kaxdarîca Jêr\n17. 👁 Kaxdarîca Jor\n18. 👁 Kûkûrtlî\n19. 👁 Lîc\n20. 👁 Mezra\n21. 👁 Mîxinsor\n22. 👁 Mûsadanişmend\n23. 👁 Nerdiban\n24. 👁 Persor\n25. 👁 Perteqiyan\n26. 👁 Pertîn\n27. 👁 Qelîoxlî\n28. 👁 Qerebiyix\n29. 👁 Qerehesen\n30. 👁 Qoşepûnar\n31. 👁 Qurtmehmûd\n32. 👁 Sapdîran\n33. 👁 Sarîbaba\n34. 👁 Serçemê\n35. 👁 Şêxwêran\n36. 👁 Şikaw\n37. 👁 Sohî\n38. 👁 Şoxîk\n39. 👁 Taşaxîl\n40. 👁 Taşlîçayîr\n41. 👁 Topalçawiş\n42. 👁 Yoncelix\n43. 👁 Zîrnix\n➕ ئەم بابەتە لەلایەن: (مانو بەرزنجی)ەوە لە: Oct 10 2018 8:58AM تۆمارکراوە\n👁 ئەم بابەتە 2,100 جار بینراوە\n📷 فایلی وێنە 1.0.1 210 KB Oct 10 2018 9:06AM مانو بەرزنجی


چۆن بەخێراترین شێواز گوگڵ کڕۆمەکەت دەگۆڕیت بۆ فایەرفۆکس؟ – تۆڕی میدیایی خەڵک\n2019/07/02 - 9:56 AM\nوێبگەڕ (Web Browser) نەرمامێرێکە بۆ دۆزینەوە، نیشاندان، و پێوانی سەرچاوەکانی زانیاری لە سەر وێبی جیھانی. وێبگەڕەکانی ئەمڕۆ جگە لەتوانای نمایشکردن و گەڕۆکی لە پەڕەکانی وێبدا، توانای کارکردنیشیان ھەیە لەگەڵ ڕاژەکارەکانی وێب web servers، یاخود دەرھێڵ وەک دۆزەرەوەیەکی پەڕگەکان بەکاردەبرێن.\nبەهۆی بەربڵاوی و زۆر بەکارهێنانی گوگڵ کڕۆمەوە و بوونی چەندین خزمەتگوزاری کە وادەکات بەردەوام وێبگەڕەکە بەشێکی زۆری ڕام داگیر بکات و بەشێکی زۆری خەڵکی بیر لەوەدەکەنەوە وێبگەڕەکەیان بگۆڕن بۆ دانەیەکی دیکە باشتر و خێراتر بەڵام کێشەکە لێرەدا ئەوەیە چۆن زانیارییە تۆمارکراوەکانیان بەتایبەت Bookmarks بگوێزنەوە.\nکردارەکە ئاسانە و تەنها ئەوەی پێویستە لەسەرت هاوشێوەی ئەم ڤیدیۆیەی خوارەوە بەشی بووکمارکس بکەیتە بە فایلێکی HTML لە ڕێی بەشی Export Bookmarks ـەوە و پاشان Import کردنی بۆ نێو بڕاوسەری فایەرفۆکس یان هەر دانەیەکی دیکە، بینەری ئەم ڤیدیۆیەی خوارەوە بن تاوەکوو بە شێوەیەکی خێرا کردارەکە ئەنجام بدەن.\nلە تۆمارێکی دەنگیدا هونەرمەند زیاد ئەسعەد باس لە دۆخی تەندرووستی خۆی دەکات


03/03/2013 – www.facebook.com/sekoy.anarkistan ***** sekoy-anarkistani-kurdiy-zman@riseup.net\n03/03/2013 08/03/2013 Anarchistan ئەنارکیستان\nپیتر ئەلیکسێڤچ کرۆپۆتکین\nناوداران / 19.2.2011 – 12:14\nکرۆپۆتکین لە 9 ی کانوونی یەکەمی 1842 لە خێزانێکی ناودار و رەسەن لە مۆسکۆ لە دایک بووە. لە ساڵی 1857 دا لەشاری ست.پیترسبەرگ لە کەتیبەی پەیجس کە لاوانی خێزانە ناودار و\nکرۆپۆتکین لە 9 ی کانوونی یەکەمی 1842 لە خێزانێکی ناودار و رەسەن لە مۆسکۆ لە دایک بووە. لە ساڵی 1857 دا لەشاری ست.پیترسبەرگ لە کەتیبەی پەیجس کە لاوانی خێزانە ناودار و رەسەنەکانی ناوچەکەی لێ بوون بۆ ماوەی پێنج ساڵ پەروەردەی بینی. کاتێکی زۆر بۆ خوێندنەوەی پرتوک و نووسینی نامە و دەرکردنی گۆڤار تەرخان کردبوو. لە ساڵی 1862 دەرچوو و سیبریای هەڵبژارد بۆ کارکردن. جەنەڕاڵ کوکل ئەرکی لێکۆڵینەوەی سیستەمی سزاکانی سبریای پێدا. لەماوەی ئەم لێکۆڵینەوەیەدا ئاشنای ئەوە بوو کە زیندانییەکان لە چۆن بارودۆخێکی زۆر و زەحمەتدا کار دەکەن. لێرەوە بەتێڕوانینێکی پتەوی نوێ دەگات کە لە بەیانەکەی خۆیدا دەڵێت “دەتوانم گوزارە بە لەدەستدانی باوەڕی و متمانەم بە دیسپلینی ئەوڕۆکە لە سیبریا و پێشتریش دیسپلینی بەرزی دەوڵەت بکەم و ئامادەبوونم بۆ ئەنارشیست بوون رابگەیەنم”. لەماوەی 10 ساڵی ژیانی لە سیبریادا لەسەر جوگرافیا و سرووشتی ناوچەکە کار و لێکۆڵینەوەی کرد. لەلایەنی ئاوارەیی پۆلیتیکییەوە زیاتر لە م.ل.میخایلۆڤ کاریگەربووە و بیروبۆچوون و فکری ئەنارشیستی لەو فێربوو.\nلە ساڵی 1867 دا لە سوپا دادەبڕێت. بە گوتنی ” ئەگەر ئەو شتانەی لە جیهانی هەستەکاندا ژیانم دەستەبەر دەکات، لە خوانی ئەو کەسانە بڕاوە کە گەنم پێدەگەیەنن و بەشی منداڵەکانیان نانیان دەست ناکەوێت، چ مافێکم هەیە تا بەختەوەر بم” وازی لە تێکڕای ناونیشان و نازناوەکانی هێنا. لە 1872 دا کە کاروبارەکانی دەزگای هاوکاری خۆبەخشانەی لە شاخەکانی جورای سویسرای بینی، پێگەکەی لە فکری ئەنارشیستیدا دەستنیشان کرد. لێرەدا دوای بەشداربوونی بە دووەمین ئینتەرناسیۆناڵ گەڕایەوە بۆ روسیا. بەشداری قەوارەی چەیکۆسکی بوو کە هێڵێکی شۆڕشگێڕی کرێکار و دێهاتیان بوو. لە 1874 دەستگیر کرا، دوای دوو ساڵ، لە زیندان رایکرد و بەرەو ئەوروپا بەڕێکەوت.\nلە ساڵی 1882 بە تۆمەتی هاندانی خەڵک بۆ راپەڕین 3 ساڵ زیندانی کرا. لە 1886 دا چووە ئینگلتەرە و تا شۆڕشی 1917 روسیا لەو وڵاتە مایەوە، سەرەڕای رازینەبوونی بەوەی بولشەفیکەکان شۆڕشی رووسیایان خستبووە دەستی خۆیانەوە گەڕایەوە بۆ رووسیا. بە بیروبۆچوونی ئەوەی” ئەوڕۆکە ئەوەی لەڕوسیا باڵادەستە سۆڤێتییەکان نین، کۆمیتەکانی پارتین، گەر وابڕوات وشەی سۆسیالیزم وەک جاکۆبێنی دەبێتە وشەی نەفرین پێکردن” پێشنیازی وزیری وەزارەتی پەروەردەی رەتکردەوە.\nبەمەبەستی رەخنەگرتن لە پۆلیتیکاکانی چەند جارێک چاوی بە لینین کەوت و گفتوگۆی لەگەڵدا کرد. لەنامەکانیدا کە بۆ کرێکارانی جیهانی نووسیبوون تێڕوانینەکانی دەربارەی “روسیایەک کە پشتی بە ئازادی کۆمینەکان و یەکێتی فیدراڵییانەی شار و هەرێمەکان بەستبێت” کردبوو. ئامۆژگاری گەلانی وڵاتانی دیکەی دەکرد تا وانە و ئەزموون لە چەوتییەکانی شۆڕشی روس وەربگرن.\nبیر و رامانی کرۆپۆتکین\nئەگەر تیڕوانین دەربارەی ئەنارشیزم بە دوور لە باوەڕی توندوتیژی چین و توێژی هەروەها رووخاندنی بێ جیاوازی وەک تیۆری گۆڕانێکی کۆمەڵایەتی زۆر جددی و بانگەشەدار دەرکەوتەڕوو، سەرچاوەکەی بۆ کرۆپۆتکین دەگەڕێتەوە. هەوڵی دانانی بناخەیەکی زانستیانەی ئەنارشیزمی دا. وەک مارکس لایەنگری ئاوەدانکردنەوەی وڵاتانی رۆژهەڵات نەبوو بەناوی شارستانییەوە. بەلای ئەوەوە شەڕەکان هەم هۆکار و هەم ئەنجامی دەوڵەتەکان بوون، ئەوەی کە دووچاری ئەنجامە خراپەکانیشی دەبۆوە گەلی بێ تاوان بوون. حاشای لەهەبوونی هەستی باڵادارخوازی لە سرووشتی مرۆڤدا کرد و رەتی کردەوە. بەلای کرۆپۆتکینەوە یاساکان بەمەبەستی پاراستنی بەرژەوەندییەکانی قەشە و حکومدار و دەوڵەمەندەکان دەرکراون و هیچ پێویستییەک بەو یاسایانە نییە. هەروەها هیچ پێویستییەک بە سوپای هەمیشەیی نییە، چونکە بێ گومان گەل بەرگری لە بەرژەوەندییەکانی خۆی دەکات.\nلەخوێندنەوەی کرۆپۆتکیندا مۆرڤ بوونەوەرێکی کۆمەڵایەتییە، دەوڵەتیش لەلایەن هەندێک دەستە و تاقمی هار و هێرشبەرەوە دامەزرێنراوە بۆ حوکمکردن بەسەر گەلدا و تاڵانکردنی. بەلای کرۆپۆتکینەوە خاوەندارێتیش هەژاری و نەداری و رەجاڵی و هەروەها بێ متمانەیی لەگەلڕ خۆیدا خستۆتە نێو زۆرینەی مرۆڤایەتیەوە، بۆتە ئامرازێکی زۆرداری کەمینە بەسەر زۆرینەدا. بەو هۆیەشەوە دەبێ خاوەندارێتی لاببرێت. پێویستە کاروباری کشتوکاڵی و پیشەسازی لەلایەن “یەکێتی هەروەزی”ەوە بەڕێوەببرێت کە لەسەر بناخەی دڵڕەزایی دوولایەنە دەمەزرا بێت. کۆمەڵگایەکی خۆجێیی پێکهاتوو لە کۆمەڵی کەسانی خاوەن فکر و بیر و رامانی هاوشێوە دادەمەزرا و خۆیان خۆیان بەڕێوە دەبرد. ناکۆکییەکان لەلایەن ناوبژێوانەکانەوە چارەسەر دەکرا و داب و نەریتی نەنوسراویش شوێنی یاساکانیان دەگرتەوە. کێشەی بەڕێوەبەرایەتییەکان لەلایەن فیدراسیۆنەکانەوە چارەسەر دەکران و فیدراسیۆنەکانیش لە شێوەی کۆنفیدراسیۆندا کۆمەڵگای جیهانیان پێکدەهێنا.\nکرۆپۆتکین یاساکەی “تێکۆشانی دوولایەنە”ی داروینی بۆ یاسای “هاوکاریکردن” گۆڕی. لەگەلڕ بەهەندزانینی بیردۆزی گەردوون، نەک پێکدادان، هاودەنگی لە بناخەی ئەو بیردۆزییەدا دادەنێت. بەلای ئەوەوە هەستی هاوکاری هەستێکی ئەخلاقییە و زۆر لە خواستەکە خۆپەرستانییەکەی زاڵبوون بەسەر خەڵکانی تردا بەکاریگەرترە. بێ ڕوانین لە بیردۆزییەکانی هێگل، مارکس و داروین؛ بەرگری لەوە کرد کە لە بناخەی قۆناخی مێژووییدا لە پێکدادان زیاتر هاوکاری هەیە. دۆخی سروشتی مرۆڤ بە پووچەڵکردنی تیۆری “شەڕی هەرکەس لەگەلڕ هەرکەس”ی هۆبس هەڵدەسەنگێنێت. بەهێزبوونی دەوڵەتی ناوەندی لە نێوان سەدەکانی 19 – 20 لە ئەوروپا بە لادان لە مەیلە سرووشتییەکان دادەنێت. بەرگری لە مۆدێلێکی کۆمەڵایەتی ناوەندگەرایی مرۆڤ دەکات کە پشت بە ئاپۆلیتیک و یەکدەنگی دەبەستێت.\nپشتگیری لەوەش دەکات کە پێشکەوتنە زانست و تەکنۆلۆژییەکان ئاسانکاری لە ژیاندا دەکات. هەروەها داواخوازبوو لە بە خستنەگەڕ یان بەکاربردنە پێوانەییەکاندا پیشەسازییەک بونیادبنرێ کە دانەبڕاوبێت لە سروشت و ناوەندگەرایی مرۆڤ، هەروەها داخوازی رێگرتن بوو لە پارەخەواندن بۆ کاروباری سەربازی و ژیانی کەشخە و لوکس. بۆ ئەوەش بەر لەهەموو شتێک لەجیاتی سیستەمی پەروەردەیەکی نابەرجەستە و دوور لە ژیان و بێزارکەر، پێشنیاری سیستەمی پەروەردەیەکی یەکانگیربوو بە ژیان کرد. رەخنەیەکی توندیشی لە سیستەمی سزادان بە زیندان گرت، لەجیاتی ئەمەش پێشنیاری ئەوەی کرد کە بە گوشاری ئەخلاقی رێ لە تاوان بگیردرێ و تاوانبار بە گۆشەگیرکردنی کۆمەڵایەتی سزابدرێ.\nئەنارشیزم نیچایوێجی رەتدەکاتەوە کە بەرگری لە تێزی “ئامانجەکان ئامرازەکان بەرز و پیرۆز و رەوا دەکەن”، لەجیاتی ئەمە پێشنیاری شۆڕشگێڕییەکی ئەخلاقی دەکات. وابۆی دەچێت کەوا ئەو رێکخستنە شۆڕشگێڕییە بەنێوخۆداچوو و دابڕاو لە گەل، تۆی باڵاخوازی لەناخدایە، هەروەها بەهیچ شێوەیەکیش بیرۆکەی “دیکتاتۆرییەتی شۆڕشگێڕی” پەسەند ناکات.\nکرۆپۆتکین تاچوو لە کۆمەڵگا و بیر و رامانی کراوەی کۆمەڵگا دوورەپەرێز کرا و بۆ ماوەیەکی درێژ لەناوچە دوور و بێدەگەکانی روسیا گۆشەگیر کرا. لە ساڵی 1921 لە شارۆچکەیەکی دووری مۆسکۆ لە ژیانێکی تەنیاییدا کۆچی دواییکرد. لەگەلڕ مردنیشی ئەنارشیزم لە روسیا لەگۆڕ نرا. ئایدیۆلۆژیای سۆڤیەت بە سەرکوتکردنی هەموو مەیلە ئەنارشیستییەکان، رژێمێکی ئیستیبداد ئاواکرا کەوا گوڕی بە دەسپۆتیزمی گەورەشاهی دەدا. کرۆپۆتکین بەهۆی ئەوەی بیرمەندێکی ئاشتیخواز و فیداکار و دڵنزم بوو چ لە کۆمەڵگای رۆژئاوا و چ لە روسیا شایانی رێزێکی گەورە و پێگەیەکی تایبەت دەبینرێ.\nهاوکاری دوولایەنە، ئاوەدانی نان، کێڵگەکان، کارگە و وەرشەکان، گەورە شۆڕشی فەرەنسا، لە زیندانەکانی روس و فەرەنسادا، یادەوەرییەکانی شۆڕشێک، بانگەشە و راستییەکان لە رێزمانی روسیدا، ئەخلاق”لەپاش مردنی چاپکرا”، بانگەوازی بۆ لاوان، حکومەتی شۆڕشگێڕ، گیانی سەرهەڵدان، پێویست دەکات بە شیکردنەوەی بانگەشەکانی کۆمەڵگای ئاییندەوە خەریک بین ؟..\nسەرچاوەی لێوەوەرگیراو : گۆڤاری كۆمین http://www.komin-online.com/index.php


مالیكى وحه‌لبوسى جه‌خت له‌گرنگى یه‌كخستنه‌وه‌ى هه‌وڵه‌كانى نێوان هێزه سیاسییه‌كان ده‌كه‌نه‌وه\nالثلاثاء 02 حزيران 2020 - 23:21\nنورى مالیكى سه‌رۆكى هاوپه‌یمانى ده‌وڵه‌تى یاسا ومحه‌مه‌د حه‌لبوسى سه‌رۆكى ئه‌نجومه‌نى نوێنه‌ران دواپێشهاته‌كانى ڕه‌وشى سیاسى وئه‌منى له‌وڵاتیان تاوتوێ كرد.\nنوسینگه‌ى مالیكى له‌ڕاگه‌یه‌ندراوێكدا كه‌ده‌ستى ئاژانسى هه‌واڵى عێراقى(اه‌ع)كه‌وتووه،بڵاویكرده‌وه،نورى مالیكى سه‌رۆكى هاوپه‌یمانى ده‌وڵه‌تى یاسا،ئه‌مرۆ سێشه‌ممه،له‌نوسینگه‌ى خۆى پێشوازى كرد له‌محه‌مه‌د حه‌لبوسى سه‌رۆكى ئه‌نجومه‌نى نوێنه‌ران ،وله‌میان دیداره‌كه‌دا دواپێشهاته‌كانى ڕه‌وشى سیاسى وئه‌منى وته‌ندروستى وڵاتیان تاوتوێ كردووه .\nبه‌پێى ڕاگه‌یه‌ندراوه‌كه هه‌ردوولا جه‌ختیان كردۆته‌وه له‌سه‌ر یه‌كخستنه‌وه‌ى هه‌وڵه‌كانى نێوان هێزه سیاسییه‌كانى ئه‌نجومه‌نى نوێنه‌ران وده‌ركردنى یاساكان كه‌ڕه‌نگه ڕۆڵى هه‌بێت له‌تێپه‌ڕاندنى قه‌یرانى ئابوورى وته‌ندروستى وپێشكه‌شكردنى خزمه‌تگوزارى بۆ هاوڵاتیان.


لە درێژەی کارو چالاکییەکانی ئەنجومەنی پاژین و سەردان بۆ گوندەکانی بانە، هەینی شەو ڕێککەوتی ٥ی ڕێبەندانی ۹۷، بەشێک لە ئەندامانی پاژین سەردانی گوندی ڕەشەقەڵاتی بانەیان کرد. — پاژین\nسەرتا پێشنوێژی مزگەوتی ڕەشەقەڵات مامۆستا جەلال باسێکی پێشکەش کرد سەبارەت بە گرینگی ژینگەو ڕۆڵی ژینگە لەسەر تەندرووستی و ژیانی خەڵک و کوتیان: خوای گەورە لە قورعانی پیرۆزدا بە ئاشکرا بە موسوڵمانان ئەفەرمێ پارێزگاری لە گیاو گژ دارستان و ئاژەڵان و سەرچاوە سروشتیەکان بکەن و داوا ئەکات کە بایەخی پێبدەن و ڕێز لەم نیعمەتانەی بگرن.\nهەروەها کوتیان کە ڕووەکی گیایی بانە جوان و تایبەتەو ئاماژەی کرد کە خۆ بە دوور کەن لە ڕاوکردن و بڕینەوەی دارەکانی ناوچە.\nبەڕێزیان ڕایانگەیاند کە هەموو ساڵێک بۆ بیرهێنانەوەی خەڵکی گوند و کەسانی تر چەند وتاری ئایینی حەوتووانە تەرخان ئەکەن بە گرینگی پاراستنی ژینگە تا وریاتر و بە ئاگایی هەنگاو بنێن بۆ پاراستنی ئاو و خاک و سەرچاوە سروشتییەکان\nپاشان “جەلال حسەین پور” ئەندامی دەستەی بەڕێوەبەری پاژین باسی گرینگی پێدان بە پاراستنی ژینگەی کرد و کوتی: یەکێک لە کارە هەرە گرینگەکانی پاژین بە دوور لە هەر ڕوانگە و ڕێڕەو و بیرێکی تایبەت پارێزگاری و پاراستنی ژینگەیە. هەروەها باسیان لە کارو چالاکیەکانی پاژین کرد و ڕایگەیاند کە پێدانی زانیاری ژینگەیی و فەرهەنگسازی لە قۆناغی باخچەی ساوایان و قوتابخانەکان لە ناوەندە پەروەردەییەکانی ناو شارو دێکان لە لایەن ئەندامانی پاژینەوە بە بەردەوام بەڕێوە ئەچێت.\nهەروەها کۆمیتە جۆراوجۆرەکانی پاژینی وەک کۆڵەکەکانی پاژین ناوزەد کرد کە بە بەردەوامی خەریکی کارو چالاکین و شاری بانەی وەک یەکێک لە پێشەنگانی پاراستنی ژینگەو فەرهەنگی ژینگەپارێزی لە پارێزگای سنەو تەنانەت پارێزگاکانی دیکەی ناو برد\nلە کۆتاییشدا بە منداڵانی ئامادەبوو لەو کۆڕە لە لایەن پاژینەوە کتێبی ژینگەیی و کارتی ئەندامەتی ژینگەیار دراو کۆتایی بەو سەردانە درا.\nنووسەر پاژین 2 هه‌ینی 25 كانونی دووه‌م 2019 723 بازدید\nهاوپۆلی : چاوپێ‌کەوتن و کۆبوونەوە ، لێژنەی فێرکاری منداڵان قوتابخانەکان ، هەواڵ\nبابەتی پێشووچوارشەممە شەو ڕێکەوتی ۲٦ی بەفرانباری ۹۷ی هەتاوی، بەشێک لە ئەندامانی ئەنجومەنی پاژین بە مەبەستی باس لەسەر چەند بابەتی پێوەنیدار بە ژینگە سەردانی گوندی نژۆی سەر بە شاری بانەیان کرد.\nبابەتی دوواییچالاکی ئەمجارەی ئەنجومەنی پاژین لە گوندی قاییبەردی بانەو لە ناو خەڵکی ئەو گوندە بوو.


Marc 6 BDS – مەرقۆس 6 KSS\nڕێزنەگرتن لە عیسا\n1عیسا ئەوێی بەجێهێشت و گەڕایەوە شارەکەی خۆی، قوتابییەکانیشی دوای کەوتن. 2کە بووە شەممە، لە کەنیشتدا دەستی کرد بە فێرکردنی خەڵک، زۆر لەوانەی گوێیان لێی گرتبوو سەرسام بوون.\nگوتیان: «ئەمە ئەمانەی لەکوێ بوو؟ ئەی ئەم داناییەی پێی دراوە و ئەم پەرجووانەی6:2 پەرجوو: موعجیزە. لەسەر دەستی دەکرێن! 3ئەرێ ئەمە دارتاشەکەی کوڕی مریەم و براکەی یاقوب و یوسی و یەهوزا و شیمۆن نییە؟ خوشکەکانی لێرە لەلامان نین؟» جا ڕەتیان کردەوە.\n4بەڵام عیسا پێی فەرموون: «پێغەمبەر بێ ڕێز نییە، تەنها لە شار و لەنێوان خزم و لە ماڵی خۆی نەبێت.» 5ئیتر لەوێدا نەیتوانی هیچ پەرجووێک بکات، تەنها چەند نەخۆشێک نەبێت کە دەستی لەسەر دانان و چاکیکردنەوە. 6لە بێباوەڕی ئەوان سەری سوڕما. ئینجا بە گوندەکانی دەوروبەردا گەڕا و خەڵکی فێر دەکرد.\n7ئینجا دوازدە قوتابییەکەی بانگکرد، دوو دوو دەستی بە ناردنیان کرد و دەسەڵاتی پێدان بەسەر ڕۆحە پیسەکان.\n8ڕایسپاردن کە بۆ ڕێگا هیچ نەبەن جگە لە گۆچانێک، نە نان و نە توورەکە و نە پارە بۆ بەر پشتێن. 9بەڵکو پێڵاو لە پێیان بێت و دوو کراس لەبەر نەکەن. 10پێی فەرموون: «لە هەر شوێنێک چوونە ماڵێک، لەوێ بمێننەوە هەتا ئەوێ بەجێدەهێڵن. 11ئەگەر لە هەر شوێنێکیش پێشوازییان لێ نەکردن و گوێیان لێ نەگرتن، لەوێ بڕۆنە دەرەوە و تۆزی پێتان بتەکێنن، بۆ شایەتی لەسەریان.»\n12ئەوانیش چوونە دەرەوە و جاڕی تۆبەکردنیان دا. 13ڕۆحی پیسی زۆریان دەرکرد و زۆر نەخۆشیان بە ڕۆن چەورکرد و چاکیان کردنەوە.\n14شا هێرۆدس ئەمەی بیست، چونکە ناوی عیسا دەنگیدایەوە و دەیانگوت: «یەحیای لەئاوهەڵکێش لەناو مردووان هەستاوەتەوە، لەبەر ئەوە کاری پەرجوو لەسەر دەستی ئەو دەکرێت.»\n15خەڵکی دیکە دەیانگوت: «ئەلیاسە.» هەندێکیش دەیانگوت: «پێغەمبەرێکە، وەک پێغەمبەرانی سەردەمی کۆن.»\n16بەڵام هێرۆدس کە بیستی، گوتی: «یەحیایە، ئەوەی سەرم بڕی، ئەوە هەستاوەتەوە!»\n17خودی هێرۆدس ناردبووی، لەبەر هێرۆدیای ژنی فیلیپۆسی برای، ئەوەی کە خواستبووی، یەحیای گرتبوو و لە زیندان بەستبوویەوە، 18چونکە یەحیا بە هێرۆدسی دەگوت: «دروست نییە براژنەکەت بخوازیت.» 19ئیتر هیرۆدیا زۆر ڕقی لێی دەبووەوە و دەیویست بیکوژێت، بەڵام نەیدەتوانی، 20چونکە هێرۆدس لە یەحیا دەترسا، دەیزانی پیاوێکی ڕاستودروست و پیرۆزە، دەیپاراست. کاتێک گوێی لێ دەگرت زۆر دەشێوا، حەزیشی دەکرد گوێی لێ بگرێت.\n21دەرفەتێک ڕێککەوت، کاتێک هێرۆدس لە جەژنی لەدایکبوونی بۆ گەورە پیاوانی و فەرماندەکانی و ماقوڵانی جەلیل خوانی سازکرد. 22کچی هیرۆدیا هاتە ژوورەوە و سەمای کرد. جا هێرۆدس و ئەوانەی لەگەڵی پاڵیاندابووەوە دڵخۆشی کردن.\nپاشا بە کچەکەی گوت: «ئەوەی دەتەوێت لە منی داوا بکە، دەتدەمێ.» 23سوێندیشی بۆ خوارد: «هەرچیم لێ داوا بکەیت دەتدەمێ، ئەگەر نیوەی شانشینەکەشم بێت.»\n24ئەویش چووە دەرەوە و بە دایکی گوت: «داوای چی بکەم؟» گوتی: «سەری یەحیای لەئاوهەڵکێش.»\n25دەستبەجێ و بە پەلە هاتە ژوورەوە بۆ لای پاشا، داوای کرد و گوتی: «دەمەوێت ئێستا سەری یەحیای لەئاوهەڵکێشم لەسەر سینییەک بدەیتێ.»\n26پاشا زۆر دڵگران بوو. بەڵام لەبەر سوێندەکان و ئەوانەی لەگەڵی لەسەر خوان بوون، نەیویست ڕەتی بکاتەوە. 27پاشا یەکسەر پیاوکوژی نارد و فەرمانی دا سەری بهێنێت. ئەویش چوو و لە زیندان سەری بڕی، 28لەسەر سینییەک سەری ئەوی هێنا و دایە کچەکە، کچەش دای بە دایکی. 29قوتابییەکانی بیستیان، هاتن تەرمەکەیان هەڵگرت و لە گۆڕێکدا ناشتیان.\n30نێردراوان لە عیسا کۆبوونەوە، هەموو ئەوەی کردبوویان و فێریان کردبوو بۆیان گێڕایەوە. 31ئەویش پێی فەرموون: «هەر خۆتان وەرنە شوێنێکی چۆڵ کەمێک پشوو بدەن.» لەبەر ئەوەی ئەوانەی دەهاتن و دەچوون زۆر بوون، دەرفەتی نان خواردنیان نەبوو.\n32ئیتر هەر خۆیان بە بەلەم چوونە شوێنێکی چۆڵ. 33بەڵام خەڵکێکی زۆر ئەوانیان لە کاتی ڕۆیشتندا بینی و ناسیاننەوە، لە هەموو شارەکانەوە پێکەوە بە پێ بەرەو ئەوێ ڕایاندەکرد و پێشیان کەوتن. 34کاتێک عیسا لە بەلەم دابەزی، خەڵکێکی ئێجگار زۆری بینی و دڵی پێیان سووتا، چونکە وەک مەڕی بێ شوان وابوون. دەستی پێکرد زۆر شتی فێرکردن.\n35کاتێک درەنگ داهات، قوتابییەکانی هاتنە لای، گوتیان: «ئەم شوێنە چۆڵە و ئێستا کاتیش درەنگە. 36بەڕێیان بکە، تاکو بچنە ئەم کێڵگە و گوندانەی دەوروبەر خواردن بۆ خۆیان بکڕن.»\n37بەڵام وەڵامی دانەوە: «ئێوە شتێکیان بدەنێ با بیخۆن.» پێیان گوت: «ئایا بچین بایی دوو سەد دینار6:37 دینارێک کرێی ڕۆژانەی کرێکارێک بوو. نانیان بۆ بکڕین و بیاندەینێ، تاکو بیخۆن؟»\n38ئەویش پێی فەرموون: «بڕۆن بزانن چەند نانتان هەیە.» کە زانییان گوتیان: «پێنج نان لەگەڵ دوو ماسی.»\n39ئینجا فەرمانی پێدان خەڵکەکە کۆمەڵ کۆمەڵ لەسەر سەوزە گیا دابنیشێنن. 40بە کۆمەڵ دانیشتن، سەد سەد و پەنجا پەنجا. 41ئینجا پێنج نانەکە و دوو ماسییەکەی هەڵگرت و تەماشای ئاسمانی کرد، سوپاسی کرد و نانەکانی لەتکرد و دایە قوتابییەکانی تاکو لەبەردەمیان دایبنێن، دوو ماسییەکەشی بەسەر هەموویان دابەش کرد. 42هەموو خواردیان و تێر بوون. 43پاشان دوازدە سەبەتەی پڕ لە پەلکەنان و ماسییان هەڵگرتەوە. 44ئەوانەی لە نانەکەیان خوارد پێنج هەزار پیاو بوون.\n45دەستبەجێ عیسا قوتابییەکانی ناچار کرد سواری بەلەمەکە بن و پێشی بکەون بۆ ئەوبەری دەریاچەکە، بۆ شارۆچکەی بێت‌سەیدا، تاکو خۆی خەڵکەکە بەڕێ دەکات. 46کە خواحافیزی لێکردن، بۆ نوێژکردن چووە سەر شاخ.\n47کە ئێوارە داهات، بەلەمەکە لەناوەڕاستی دەریاچەکە بوو، عیساش بە تەنها لەسەر وشکانی بوو. 48کە بینی قوتابییەکانی بەهۆی سەوڵ لێدانەوە ماندوون، چونکە بایەک پێچەوانەیان بوو، لە بەرەبەیان هاتە لایان، بەسەر دەریاچەکەدا ڕۆیشت و ویستی لێیان تێبپەڕێت. 49بەڵام کاتێک بینییان بەسەر دەریاچەکەدا دەڕوات، وایانزانی دێوەزمەیە، جا هاواریان کرد، 50چونکە هەموو بینییان و پەشۆکان.\nئەو دەستبەجێ قسەی لەگەڵ کردن: «ورەتان بەرز بێ! منم. مەترسن.» 51ئینجا بۆ لایان سەرکەوتە ناو بەلەمەکە و بایەکە وەستا. جا بە تەواوی سەرسام بوون، 52لەبەر ئەوەی لە پەرجووی نانەکان تێنەگەیشتن. دڵیان هەر ڕەق بوو.\nعیسا نەخۆشی دیکە چاک دەکاتەوە\n53کاتێک پەڕینەوە، هاتنە خاکی جەنیسارەت و لەنگەریان گرت. 54کاتێک لە بەلەمەکە دابەزین، خەڵک عیسایان ناسییەوە. 55بە پەلە ڕۆیشتن و دەستیان کرد بە هێنانی نەخۆشەکانیان بەسەر نوێنەکانیانەوە بۆ هەر شوێنێک کە دەیانبیست عیسای لێیە. 56بۆ هەر شوێنێک دەچوون، گوند، شار، کێڵگە، خەڵک نەخۆشەکانیان لە بازاڕ دادەنا و لێی دەپاڕانەوە کە تەنها دەست لە چمکی کراسەکەی بدەن. جا هەموو ئەوانەی دەستیان لێیدا چاکبوونەوە.\nKSS : مەرقۆس 6


مسته‌فا مه‌ولودی باس له دۆخی كوردانی ئێران ده‌كات له كۆیه\nمسته‌فا مه‌ولودی سكرتێری حیزبی دیموكراتی كوردستان باس له‌كاریگه‌ری هێرشه‌كانی سوپای عێراق و چه‌كدارانی داعش ده‌كات بۆ شاری كه‌ركوک و ناحیه‌ی شوانی نزیک له شارۆچكه‌ی ته‌قته‌قبۆسه‌ر كوردانی ئێران و حیزبه ئۆپۆزسیۆنه كوردییه‌كانی ئێران له‌و سنوره.\nمسته‌فا مه‌ولودی له‌میانی وتووێژێكدا له‌گه‌ڵ به‌شی كوردی ده‌نگی ئه‌مریكا ده‌ڵێت"نزیكبونه‌وه‌ی دوێنێی سوپای عێراق له‌ناحیه‌ی شوان بۆ ئێمه گرفتێك دروست ناكات چونكه ئێمه وه‌ك حیزبه ئۆپۆزسیۆنه‌كان كێشه‌مان له‌گه‌ڵ سوپای عێراقدا نیه،وه له‌لایه‌كی تریش ئاسایش ئێمه‌ی دڵنیا كردۆته‌وه كه پارێزگاریمان لێده‌كات.\nسكرتێری حیزبی دیموكراتی كوردستان ئه‌وه‌شی باسكرد،ئه‌وه‌ی باس ده‌كرێت كه ئێران له‌پشت ئه‌م هێرشكردنانه‌وه‌یه بێگومان ئه‌گه‌ر به‌رده‌وام بن و نزیك بنه‌وه كاریگه‌رییان له‌سه‌ر ئێمه وه‌ك كوردانی ڕۆژهه‌ڵات ده‌بێت.


با به ڕاست کردنەوەی هەڵەكاندا بچينه‌وه - Feropedia\nماڵەوە /بابەتە بەربڵاوەكانى فێركردن/فێركردنى ستراتيژەكان/با به ڕاست کردنەوەی هەڵەكاندا بچينه‌وه\nبا به ڕاست کردنەوەی هەڵەكاندا بچينه‌وه\nShiraz Ahmad فێركردنى ستراتيژەكان\nهانی مەشقپێکراوەکان دەدرێت کە چۆن بە چەند ڕێگەیەکی جیاواز مامەڵە لەگەڵ هەڵەکاندا بکەن لەم خاڵانەی خوارەوەدا کە لە فێربونی وانەوتنەوە لەلایەن سکنیڤنەر وەرگیراوە(2011: 285-290):\n١. دیاری کردنی ئەو هەڵانەی کە کراوە.\n٢. پوختە کردنی وەڵامە ڕاستەکە لە ڕێگەی پرسیارەوە.\n٣. ڕاستکردنەوە لەڕێگەی پەنجەی دەست.\n٤. دووبارە کردنەوە.\n٥. باسکردنی هەڵەکان بۆ سەرجه‌م پۆلەکە.\nلەگەڵ ئەوەشدا کە چەند پێشنیارو تەکنیکێک هەیە کە بە شێوەیەکی بنەڕەتی بە دوو ڕێگەی جیاواز دەردەکەون بۆ مامەڵەکردن لەگەڵ هەڵەکاندا:\n١.ڕاستکردنەوەی هەڵەکان ڕاستەوخۆ.\n٢. دواخستنی ڕاستکردنەوەی هەڵەکان.\nڕاستکردنەوەی هەڵەکان ڕاستەوخۆ:\nزۆربەی بۆچوونەکان لە کتێبی ڕێگاکانی وانە وتنەوە بونیان هەیە و مامەڵە لەگەڵ هەڵەکان بە شێوەیەکی تایبەت جەخت دەکاتە سەر ڕێگای یەکەم : ڕاستکردنەوەی هەڵەکان ڕاستەوخۆ. مامۆستاکان تەکنیکی ڕاستکردنەوەی هەڵە بە ورده‌کاریەکانیەوە دەڵێن چونکە بە شێوەیەکی ئاسايی هەڵەکان ڕاست دەکەنەوە کە ئەمە کاردانەوەیەکی سروشتیە . ئەم جۆرە ڕێگەیەش وا دەر دەکەوێت کە جۆرە مەشق کردنێکی لاواز بێت چونکە نابێتە دروست بونی هیچ هۆکارێک بۆ فێربون.”چەند زیاتر خوێندکار بیر لە ڕاستکردنەوەی هەڵەکان بکات ، زیاتریش بیر لە زمانەکە دەکاتەوە… ( ئێج ١٩٨٩:٢٧) بۆیە پێویستە تەکنیکی روون بدرێت بە مامۆستاکان لەسەر راستکردنەوەی هەڵە بەخویندکارەکانى خۆیان .بۆیە خوێندکار زیاتر “ووریان” و “تێبینی ” هەڵەکان دەکەن. (سکریڤنر) (٢٠١١: ٢٨٥) .\nدواخستنی ڕاستکردنەوەی هەڵەکان:\nڕێگەی دووەم بە هەمان شێوە هەڵوێستی جەخت كردنە سەر خوێندکار دەگرێتەخۆ، کە هانی خوێندکار دەدات بۆ “دۆزینەوە” ی هەڵەکانیان بە خودی خۆیان ،بە هیوای ئەوەی کە باشتر زمانەکەیان “بیرکەوێتەوە”. (سکریڤنر ٢٠١١:٢٨٥) هەروەها چەند ڕێگەیەکی جیاواز هەیە بۆ ئەنجامدانی ئەم كارە، کە هەمان بنەمايان هەيە: بۆ کۆکردنەوەی نمونەی هەڵەکانی فێرخوازەکان دوای ئەوە فیدباکیان بکە وەک مەشقێک.\nکێشەکانی دواخستنی ڕاستکردنەوەی هەڵەکان:\nئەو بیررۆکەیەی کە لەپشت یەم بابەتەوەیە سادەو جوانە : ئەویش بە هێنانی هەڵەی خوێندکارەکان لەگەڵ خوێندکارەکان پێیان بڵێیت کە لەچ شوێنێکدا هەڵەیان کردوە . تاکە کێشە ئەوەیە کە هەر ساڵیکی فێرکردن تێدەپەڕێت،زیاتر وا دەردەکەوێت کە ئەم تەکنیکە کاریگەریەکی ئەوتۆی نەبێت.\nلەسەرەتاوە: ئەگەرهەڵەكە تەنيا زمانەوانى بوو،ئەو فێرخوازەی کە هەڵەکە دەکات بە دڵنیایەوە نازانێت کە هەڵە دەکات . ئەمە وا لە فێرخوازەکە دەکات کە بە شێوەیەکی باش هەڵەکان ڕاست بکاتەوە. لەمەوە چی بە دەست دە‌هێنین؟ زۆر نا: فێرخوازە باشەکان ئەو هەڵانە ڕاست دەکەنەوە کە بە دڵنیایيەوە هەڵەی زۆر تیا ناکەن،بەڵام فێرخوازە لاوازەکان سەرکەوتو نابن لە بەدەست هێنانی زمانەکە لە ڕێگەی درک پێکردنەوە کە ئەمەش وا دەکات هەمان هەڵە دووباره بکاتەوە.\nدووەم: زۆرێک لە هەڵەکان لە دەرەوەی بابەتەکەی خۆی هیچ مانەیەکی نیە بۆ نموونە: مریشکەکەو بردە دەرەوە؟ ئەگەر ئەم ڕستەیە لە بابەتێکدا ڕاست بێت ئەوە لە لایەنی شێوازی پرسیار کردنیەوەهەڵەیە، لەو بابەتەی کە “دایکەکە داوای لە کوڕەکەی کردبوو کە مریشکەکە لە سەلاجەکە دەربهێنێت” کوڕەکە بیریمابێت و کردبێتی ئەوە لە لایەنی ڕێزمانیەوە ڕاستە و مانادارە،یان کاتێک مامۆستا لەسەر تەختەکە دەنوسێت ئەو هەرگیز یاری( ڕەگبی) نەکردوە پێویست ناکات مامۆستاکە ڕونکردنەوە بدات کە ئەو یاری نەکردوە؟ تا ئێستا نەیکردوە؟ بڵێی جارێکی کە ئەو یاریە نەكات؟ بەم پێيە ڕوونکردنەوەی ئەم بابەتانە کات بەفیڕۆدانێکی ڕوونە، ڕاست کردنەوەی ئەم هەڵانە بە شێوەیەکی ناڕاستەوخۆ بێت باشترە.\nلە کۆتایدا: کاتێک کە سەیری پێوانەی (CEFR) دەکەیت، زۆربەی هەرە زۆری فێرخوازەکان بیر لەوە دەکەنەوە کە تۆ دەیڵێت، دەینوسیت، ئەنجامی دەدەیت کە ئەمە گرنگە بۆ فێرخوازەکان و بەرەو بارودۆخێک دەڕوات کە چەند جارێک بینیومە،گوێگرتن بۆ فێرخوازەکان لە کاتی کردنی ئەرکێکدا،کە لەم کاتەدا مامۆستا هەڵەکانیان وەردەگرێت، لەو کاتەی کە فێرخوازەکان خەریکی ئەرکەکەن دەوەستن بۆ ئەوەی جەخت بخەنەسەر ئەو بابەتەی کە مامۆستاکە دەینوسێت لەسەرتەختەکە ،ئەمە لە کاتێکدا دەبێت کە فێرخوازێك مامۆستا وەک (زانا) دەبینێت و ئەمە وا لە بارو دۆخەکە دەکات کە بە دوربێت لە هەموو ڕێگەکانی وانەوتنەوە، کە فێرخوازەکان دەستدەکەن بە راستکردنەوەی هەڵەکان راستەوخۆ، چی زیاتر هەیە؟ کاتێک کە یەکێکیان هاوار دەکات بۆ ڕاستکردنەوەی هەڵەکە، فێرخوازەکانی تریش دەوەستن بۆ ئەوەی بزانن کە چی بکەن بۆ بەشداری کردن .\nبۆ بێتاقەت دەبیت؟\nثورنبیری(ئۆنلاین) دەڵێت کە زۆرێک لە هەڵەکان پێیدەزانرێت وەک زیاد کردنی مۆرفیمی (S)ی کەسی سێیەم حاڵەتێكە هەر دەبێت ببێت لە فیربونی زماندا، هەڵە کێشەیەک نیە پەیوەندی بە زمانی یەکەمەوە هەبێت، بەڵکو هەنگاوێکە بۆ فێربونی هەر زمانێک،هه‌روەها دەبێت بە بنەمای بەشی وەرگیراوی زمان و بە نەگۆڕاوی دەمێنێتەوە تا ئەو کاتەی فێرخواز تايبه‌تمه‌ندييه‌كانى زمان بەدەست دەهێنێت.\nهەموو پێشنیارەکانی ڕاست کردنەوەی هەڵە دەبێت بەیەکەوە بێت،هەرچەندە ڕەنگە کاریگەری نێگەتیڤی بۆسەر فێرخوازەکان هەبێت،پێشبینی کردن : فێرخواز دەیەوێت و چاوەڕێی ڕاستکردنەوەی هەڵە دەکات،لەوانەیە هەست بە (گۆڕانکاریەکی کەم ) بکەن ئەگەر هیچ فیدباکێک بۆ ڕاست کردنەوەی هەڵە لە مامۆستاکەوە وەر نەگرن.(پینارد ئۆنلاین)\nئەگەر ڕاستکردنەوەی هەڵەکان لەگەڵ پێشبینیەکانی فێرخوازەکانیشدا بێت هێشتا هەر گاریگەری نابێت لە قەدە‌غەکردنی هەڵە،بۆیە باشترین چارەسەر ئەوەیە کە هەڵەکە لە کاتی خۆیدا ڕاست بکرێتەوە بۆ ئەوەی نەبێتە تەگەرە لەکاتی جێبەجێکردندا(هەردوو لایەنی زمانەوانی و لایەنی پیشکەش کردن) .\nزۆرێک لە وانەکان هەنگاوی مەشق کردنی هەیە،ئەگەر تۆ وانەی PPP وەردەگریت،ئەم قۆناغە P دووەمە، بۆ وانەی TTT ئەمە بەشێک دەبێت لە قۆناغی دووەم ،لە ماوەی ئەم قۆناغەدا سودی ڕاستکردنەوەی هەڵە دەخەینە ڕوو لەم هۆکارانەی خوارەوەدا:\nفێرخواز جه‌خت دەکات (تەرکیز )\nفێرخواز جەخت دەکاتە سەر زمانی مەبەست.\nفێرخواز دەست دەکات بە بەکارهینانی ئەو زانیاریانەی کە هەیەتی بۆ تاقی کردنەوە(یاریکردن).\nلەگەڵ زمانی دووەم\nلەم قۆناغەدا فێرخواز %١٠٠ چاوەڕێی ڕاستکردنەوەی مامۆستایە بۆ هەڵەکانی\nفێرخواز بە شێوەیەکی ئیدراکی وریايە بۆ زمانی دووەم.\nبە درێژای ئەم قۆناغە زۆرترین جەخت لەسەر رێکی دەبێت. زۆرێک لە زاناکان وەک سکریڤنر(٢٠١١) هارمر (١٩٨٩) قۆناغەکانی جەختکردنەوەی ڕێکی دەناسێنیت کە لەم کاتەدا ڕاستکردنەوەی هەڵە یەکێکە لە بابەتە کاریگەرەکان کاتێک کە وانەکە دەچێتە قۆناغی بەرهەمی کۆتايی یان قۆناغی ئەرکی دووەم ،ئەمە زۆرگرنگە بۆ مامۆستا کە هەنگاوێک بچێتەوە دواو بۆ ئەوەی خوێندکارەکان خۆیان ئەرکه‌کانيان ئه‌نجام بده‌ن،هەروەها ئەو هەڵانەی دەیکەن هەر دەبێت بکرێت بەشێکی بنەڕەتیە لە پرۆسەی فێرکردندا.\nوەرگێر: زاگرۆس ئازاد، شیراز احمد\nبابەتەكان ستراتیژیەکانی وانەوتنەوەیەکی کاریگەر سەرنجی خوێندکار فێرکردنی زمانی زمانی ئینگلیزی فێرکردنی فێرخوازی پێگەيشتوو فێرکردنی هەرزەکار\nپێشتر ناساندنێک بۆ فێربون لەسەر بنەمای پرۆژە\nدواتر 5 ڕێگاى ڕەخنەيى كە دايك وباوك پێويستى پێيەتى بۆ يارمەتيدانى مامۆستاكان. نامەيەكى كراوە


هەواڵ / عێراق :: 09/08/2019 :: 190 جار بینراوە\nكۆمسيۆنى باڵاى هه‌ڵبژاردنه‌كانى عێراق، (دوێنێ پێنجشه‌ممه 8ى ئابى 2019) رايگه‌ياند: يه‌كه‌مين رۆژى مانگى تشرينى يه‌كه‌مى داهاتوو كۆتا وادەیە بۆ راده‌ستكردنى ليستى ئەو حیزبانه‌ى به‌نيازن به‌شدارى هه‌ڵبژاردنه ناوخۆييه‌كان بکەن.\nرياز به‌دران، وته‌بێژى كۆمسيۆنى هه‌ڵبژاردنه‌كانى عێراق له به‌ياننامه‌يه‌كدا رايگه‌ياند: "پشتبه‌ست به‌و خشته زه‌مه‌نييه‌ى دیاریکراوە بۆ هه‌ڵبژاردنه‌كانى ئه‌نجومه‌نى پارێزگاكانى رێكنه‌خراو له هه‌رێمدا كه بڕياروايه يه‌كى نيسانى 2020 به‌ڕێوه‌بچێت، ئه‌نجومه‌نى كۆمسياران بڕياريدا كه 1/10/2019 كۆتا رۆژى وه‌رگرتنى ليستى ئه‌و حیزبه سياسييه تۆماركراوانه‌یە کە ده‌يانه‌وێت به‌شدارى هه‌ڵبژاردنه‌كان بكه‌ن".\nده‌شڵێت: "كۆمسيۆن كۆتا واده‌ى وه‌رگرتنى داواكارى تۆماركردنى هاوپه‌يمانييه‌كانى هه‌ڵبژاردنى دياريكردووه كه رۆژى 5/10/2019 يه، بۆيه داوا له هه‌موو ئه‌و حیزب و لايه‌نانه ده‌كات كه ده‌يانه‌وێت به‌شدارى هه‌ڵبژاردنه‌كان بكه‌ن، په‌له بكه‌ن له رێوشوێنى تۆماركردنى به‌شدارى هه‌ڵبژاردنه‌كان، بۆئه‌وه‌ى بتوانن به‌شدارى بكه‌ن".